Erosi Oiharte Sagar Zuku Ekologikoa\nOiharte sagardotegiaren infomazioa\nSagastitik botilaraino, araudi ekologikoa betetzen duen muztio pasteurizatua da, Sagar Zuku Ekologikoa.\nXVIII. mendeko baserriaren arima eta xarma dario Oihartek, eta gaur egungo erosotasun guztiak ditu, 2002an eraberritu eta Nekazal Etxea jarri zutenetik. Sagardotegiaren bodega berria, azken teknologiako makinariaz horniturik, Nekazal etxearen ondoan kokaturik dago. Bilbo, Iruña, Donostia eta Gasteiztik gutxi gora-behera distantzia berdintsura kokatuta dago, Goierriko bihotzean, Zerainen. Natura maite dutenek eta Euskal Herriko txokorik ederrenetakoan lasaitasuna bilatzen dutenek etxeko giro epela aurkituko dute Oiharten.\nEUSKAL SAGARDOA KONTSUMITZEKO GOMENDIOAK\nSagardo naturala leku fresko batean mantentzea gomendatzen da, 14-15ºC ingurutan. Tenperatura altuegiak edo baxuegiak direnean, sagardoak lehenago gal ditzake bere propietateak.\nEuskal sagardo naturala kontsumitzeko, hozkailuan hoztu eta kontsumitu baino 5 minutu lehenago ateratzea komeni da. Dastatzeko tenperatura aproposa 10-13ºC artean dago.\nBotila ireki eta sagardoa zerbitzatzeko botila batzuek duten isurtzeko kortxoa erabil dezakegu edo bestela enkantziadore tradizional bat erantsi.\nZerbitzatu sagardoa edalontzitik 15 zentimetrora, eta kopa denean distantzia apur bat gutxiagotik. Sagardoa edalontzi fin eta luzean edo kopan kontsumitu dezakegu. Lehenengoak trago azkarragoaz gozatzen lagunduko digu, distantziatik zerbitzatuta produktua hautsi eta txinparta eskuratuko dugulako. Bigarrenean, produktuaren usainak gehiago antzemango ditugu eta distantzia txikiagoan zerbitzatuz gero, lasaiago edan dezakegu.


"Ekin lanari!" - - Goiena.eus\nIbon Ugarte 2012-06-12 17:00\nPasa den maiatzean Alberto Plazaola Anduaga Oñatiko preso politikoari 197/2006 doktrina aplikatu diote.\n1990eko azaroaren 17an atxilotu zuten Frantzian. 1996ko martxora arte Frantziako hainbat espetxetan eduki zuten bahituta. Estradizioaren ostean hamaika kartzelatatik pasatu da eta orain Teixeiro Curtisen dago, Galizian, etxetik 650 km-ra.\nHonenbestez, azaroan 22 urte beteko dira askatasuna lapurtu ziotenetik. Legearen arabera, 2016an libre behar luke, baina gaizki deituriko Parot doktrina famatua aplikatuta, 2026ra arte luzatu diote espetxealdia.\nGobernu Espainiarrak bizi arteko zigorraren aldeko apustua berretsi du erabaki politiko honekin. Eskandalua da egungo egoera politikoan Espainiako Gobernuak gerra eta mendeku usaina duen espetxe politikaren alde egitea. Politika horrek kontra egiten die presoen eta familien eskubide oinarrizkoei, eta, horren ondorioz, jende gehiago hil liteke edozein egunetan.\nHorregatik, planto egiten dugu, plantatzen gara. Kartzelaldia betetako presoei bizi arteko zigorra aplikatzen dien justiziak ez du zilegitasunik Euskal Herrian. Ezin dugu inola ere onartu herri honetako bakea urruntzea helburu duen lege-sarea, gizarteak garbi arbuiatzen duen lege-sarea.\nOñatiko Herrirak lanean jarraituko du, inoiz baino kementsuago, presoei aplikatzen zaizkien salbuespen-neurriak desagertu arte. Gizarteari lan honetara biltzeko dei egiten diogu, zeren, zenbat eta lehenago lortu, orduan eta lehenago ailegatuko baita bakea herri honetara. Epe motzean aurrera eramango diren ekimenetan parte hartzeaz gain, Albertori eta familiari sostengua eta elkartasuna maila pertsonalean ere adieraztera animatu nahi dugu herritargoa, ahoz, gutun bidez, bisitatuz…\nBakoitzak bere esparrutik, eta konpromiso maila ezberdinetatik, ekin lanari, denon artean bizi arteko zigorra amaituko dugu eta! Gizartea mugitzeak dakar agintariak mugitzea. Lortuko dugu!\nIbon Ugarte eta Mikel Kortabarria


Bildumak - naturazientzienmuseoa - web.araba.eus\nBildumak - naturazientzienmuseoa\nFicha coleccion eu\nBilduma botanikoak VIT Herbarioan biltzen dira: benetako bitxi bat Atlantikotik Mediterraneorako trantsizioa ezagutzeko. Bertako osagai fanerogamikoak seigarren lekua du herbario iberikoen artean, plegu kopuruari begiratuz gero, eta, hirugarrena, urteroko gehikuntzei erreparatuz gero. Osagai kriptogamikoan Estatuko bigarren herbarioa da, plegu kopuruari begiratuta. 2019eko abenduan VIT herbarioak 219.712 plegu zituen, eta 15.283 taxon ordezkatuta.\nLurraren zientzien esparruan, nabarmentzekoak dira Paleontologia eta Mineralogia Bildumak; hurrenez hurren 15.945 eta 21.123 erregistro dituzte, hau da, ordezkaritza maila oso handia. Euskal Kantauri Arroko paleontologia aberastasunak, orokorrean, eta Arabako probintziarenak, bereziki, ohikoa ez den tipo eta figuratu kopurua ekarri du azken hamarkadan, berezitasun handiko paleontologia aztarnategietatik ekarriak. Hainbat indusketa eta bilketatatik ekarritako sortekin, erregistro kopurua 200.000tik gorakoa da. Horregatik, tipo eta figuratuen hazkunde esponentziala aurreikusten da hurrengo urteetarako.\nANZMaren Mineralogia Bildumak hamar aldiz biderkatu dira museoa ireki zenetik hona, eta gaur egun ere horiek dira gehien hazten ari direnak. Mineralen % 90etik gora Iberiar Penintsulakoak dira; beraz, esan liteke bilduma tematikoa dela. Eta horretantxe dago bere berezitasuna. Egia da ugariak direla horien artean XX. mendearen hasieran ateratako pieza klasikoak, baina bere ordezkaritza maila gorena mendearen bigarren erdikoa da. Funtsean dauden 21.123 aleen artean 2.000 mineral espezie baino gehiago daude, hau da, planetan deskribatu direnen erdia.\nZoologia Bildumak dira museoko ugarienak. Ornodunei dagozkienetan 3.205 erregistro daude 486 taxonetarako; ornogabeetan, 500.000 erregistro, dagoeneko 10.000 taxonetik gora zehaztu direlarik.


Legorretako Udala - 22 orria\nGaur, astelehena, hilak 19, indarkeria matxistaren aurka antolatutako ekintzen artean lehena izango da: Generoa eta hirigintza hitzaldia eta mahai ingurua, Dunak kolektiboko Zuriñe Burgoarekin eta Emagin fundazioko Monika Mendiberrirekin. 19:00etatik 21:00etara, udaletxean. Haurrak zaintzeko zerbitzua egongo da.\nAzaroaren 23an hasiko da Euskaraldia, eta parte hartzaileek aukera dute jada txapak eskuratzeko. Gaur bertan, arratsaldeko seietatik zortzietara, herriko plazan egongo da horretarako aukera.\nLarunbatean, garagardo azokan, zenbakiak banatu ziren edalontziekin batera, bi saskiren zozketan parte hartu ahal izateko.


Udalerri Euskaldunen Mankomunitatean sartzea erabaki du Udalak - Bergara - Goiena.eus\nUdalerri Euskaldunen Mankomunitatean sartzea erabaki du Udalak\nTxomin Madina 2008-07-03 18:40\nAsteleheneko osoko bilkuran hartu zuten erabakia, udal gobernua osatzen duten bederatzi zinegotzien eta EAko bakarraren botuekin.\nOrain artean, Antzuola eta Aramaio izan dira Udalerri Euskaldunen Mankomunitatean (UEMAn) sartuta zeuden Debagoieneko herri bakarrak, baina hemendik aurrera, Bergara ere gehituko zaie.\nHorixe erabaki zuen Bergarako udalbatzak astelehenean egindako osoko bilkuran. Hasiera baten, UEMAn sartzeko baldintzetako bat zen herritarren % 80a euskalduna izatea, baina legegintzaldi berriarekin kopurua %70era jaitsi zen, eta Bergarak baldintza hori betetzen zuela ikusita, udal gobernua harremanetan jarri zen kide egiteko asmoarekin.\nAgurne Barruso alkateak azaldu duenez, UEMAn sartzea urrats bat izango da Bergara euskara ezagutzen duen herri bat izatetik, euskaraz bizi den herri bat izaterako bidean.\nUEMAn sartzeak ekarriko ditu hainbat aldaketa. Udalean jarraitu beharreko dekalogo bat jarriko da; aholkularitza zerbitzu bat ere jasoko du Udalak, adibidez etorkinen ingurukoa; eta UEMAk martxan jartzen duen kultur zirkuituan ere sartuko da Bergara.\nOrain artean, eta egoera soziolinguistikoa dela eta, herri txikiak izan dira gehienbat UEMAko kideak. Barrusok esan du, baldintza berriekin herri handiagoak ere sartuko direla, eta horrek UEMAren dinamika moldatzea ekar dezakeela.\nOsoko bilkura, udal gobernuko bederatzi zinegotziez gain, EAk ere aldeko botua eman zuen, eta alderdi jeltzalea eta sozialistak kontra agertu ziren. Barrusok EAJren jarrera kritikatu du, jarrera politikoa dela argudiatuz.\nBergarako EAJko German Muruamendiarazekin harremanetan jarrita, esan du Bergaran azken urteotan lan handia egin dela euskarari dagokionean, eta oraindik bide luzea egiteko dagoen arren, ez dutela uste UEMAk, dituen ezaugarriengatik, orain dauden baliabideak baino gehiago eskaini ahalko dituenik. Gaineratu du, erakundeetatik, Euskara Sailburuordetzatik esaterako, euskararen inguruko antzerako zerbitzuak eskaintzen direla


Uztailaren 19an azken festa ospatu genuen eta 23an ipuin kontalaria izan zen gurean - Pausoka\nUztailaren 19an azken festa ospatu genuen eta 23an ipuin kontalaria izan zen gurean\nIkasturte bukaerako festan hainbat haurrek dantza emanaldia egin zuten, haur eta gurasoek jolasetan parte hartu zuten eta 2-3 urteko gelakoei diplomak banatu genizkien. Horren ostean, luntxa eta buruhandiak izan genituen. Uztailaren 23an, berriz, Lur Usabiaga ipuin kontalaria izan genuen Guraso elkarteak antolatuta. Ipuinak entzuteaz gain, hainbat gurasok aurpegi margotze tailerra antolatu zuten.\nGuraso Elkarte berria martxan →


Titularren, ondasunen eta eskubideen zerrenda, ukituak suertatu baitira, oztopo arkitektonikoak kentzeko desjabetzea dela eta, Gipuzkoako etorbideko 50eko eraikineko hiri-jarduketarako\nplan berezian. Hasierako onespena\n2020ko 87. Nafarroako Aldizkari Ofizialean, apirilaren 27an, argitaratu zen 2020ko martxoaren 4ko Alkatetzaren 20200176 Ebazpenaren laburpena.\nHartutako erabakiak eraginkortasun juridiko erabatekoa izan dezan, eta Administrazio Publikoen Administrazio prozedura erkideari buruzko 39/2015 Legearen 109.2 artikuluarekin bat etorriz, 20200176 Ebazpenaren testu osoa argitaratzen da.\n“Ikusirik Berriozarko Udalak 2019ko apirilaren 24ko osoko bilkuran hartutako erabakia, zeinaren bidez behin betiko onetsi baitzen Berriozarko Gipuzkoako etorbideko 50ean igogailua paratzeko hiri-jarduketarako plan berezia, desjabetzea ezarri da jarduketa sistematzat planeamenduaren exekuziorako, eta onura publikotzat eta okupatu beharrekotzat deklaratzen dira eraikinaren 1. solairuko eskuineko pisuko 2,30 m².\nIkusirik espedienteko dokumentazioa, desjabetzearen legezko tresna baita, Nafarroan etxebizitza izateko eskubideari buruzko maiatzaren 10eko 10/2010 Foru Legearen 55. artikuluan ezarritakoari jarraituz. Eta 1/2017 Legegintzako Foru Dekretuaren 81. artikuluan ezarritakoaren babesean: “Desjabetze sistemaren bidez garatu beharreko exekuzio unitateen mugaketak eta hirigintza-planak onetsiz gero, onespenak berarekin ekarriko du obra horiek onura publikokoak direla eta behar diren lur eta eraikinak okupatu behar direla deklaratzea, desjabetzearen edo zortasunak ezartzearen ondorioetarako”.\nIkusirik udal teknikariek prestaturiko nahitaezko desjabetzearen proiektua eta ukitutako ondasunaren balorazioa/balio justuaren orriak.\nIkusirik Hirigintza Departamentuaren txostena, 254/2018 barneko erreferentzia duena, desjabetzeari, onura publikoaren deklarazioari, okupazioari eta presakoa izateari buruzkoa.\nUdaleko alkatetza izanik desjabetze proiektua hasiera batez onesteko organo eskuduna.\nHori guztia kontuan harturik, EBAZTEN DUT:\nLehendabizikoa.–Hasiera batez onestea plan bereziaren behin betiko onespenak ukitutako eskubideen eta ondasunen zerrenda zehatza eta banakakoa. Planak jasotzen du 2,30 m² desjabetzea eraikineko 1. solairuko eskuineko pisutik, Gipuzkoako etorbideko 50 zenbakidun eraikinean igogailua jartzeko:\nFinka: 18. poligonoa, 228-1-4. lurzatia. Kokapena: Gipuzkoako etorbidea, 50a. Desjabetu beharreko azalera: 2,30 m². Jabea: Artur Perez Melnikov.\nBigarrena.–Desjabetzeak ukitutako ondasunen presako okupazioa deklara dezala eskatzea Nafarroako Gobernuari, kontuan harturik beharrezkoa dela oztopo arkitektonikoak kentzeko eta igogailua jartzeko lanak egitea.\nHirugarrena.–Erabaki hau jakinaraztea titular ukituei eta jendaurrean jartzea zerrenda hau entitate honetako iragarki-taula elektronikoan, Nafarroako Aldizkari Ofizialean eta Foru Komunitatean zabalpen gehien duten bi egunkarietan, Nafarroako Aldizkari Ofizialean argitaratu eta biharamunetik hasita 15 eguneko epean, interesdunek alegazioak aurkez ditzaten ondasun horien okupazioaren edo eskuragarritasunaren bidezkotasunaz eta haien egoera material edo legezkoaz.”\nBerriozarren, 2020ko apirilaren 27an.–Alkatea, Raúl Maiza González.\nIragarkiaren kodea: L2004678


SAGASTI-ETXEKO LIBURUTEGIA - - Goiena.eus\nJosemari Velez de Mendizabal 2014-10-08 06:44\nAurrekoan nioen bezala, Rafael Ariza Etxezarreta oso gizon jantzia zen eta goi kultura mailakoa. Eta Arrasateko bere etxean adibide ugari utzi zituen, ikasketek eta bizitzaren gaineko begiratzeak eskaintzen zioten maila hartaz. Eman nuen aurrekoan Sagasti-Etxeko bibliotekari buruzko nire ikuspuntu azkarra eta berera itzuli nahi dut.\nAriza Etxezarreta gizon ikasi baten semea zen. Izen bereko Ariza Espejo medikua, Ezijan jaio eta Arrasaten hila, unibertsitate ikasketak amaituta gero Sevillan aritu zen Medikuntza eta Kirurgiako Eskola Librean histologiako irakasle gisa. Handik Madrilera igaro zen eta espainiar hiriburuko Ebakuntza Terapeutikako Institutuko Otorrinolaringologiaren zuzendari izendatu zuten. Bere ibilbide profesionalean denetariko diziplina intelektualak landu ahal izan zituen eta bere biblioteka oso aberatsa izan zen.\nSagasti-Etxeko bibliotekara heldu zen Ariza Espejoren liburu bilduma eta egundoko prestigioa ahalbidetu zion. Medikuntzari buruzko espezialitate zabalez bete zuen Ariza Espejok bere bilduma eta liburuak Arrasatera heldu ziren. Horregatik ez da harritzekoa, Joxe Letonak esan ohi zuen moduan, Gregorio Marañon eta Pio Barojaren gisako intelektualek – biak mediku eta idazleak- Etxezarretako liburutegia erabiltzea euren lanetarako.\nAurreko idazkian adierazi nuen moduan, Sagasti-Etxea barrutik ezagutzeko aukera izan nuen eta esan dezakedana da bibliotekako aretoa inoiz etxe partikular batean ikusi dudan handiena zela. Etxera gonbidatu nindutenerako, ordea - 1978an- ia-ia hutsik zegoen baina garbi neur zitekeen haren tamaina, eta apalategi haietan sar zitezkeen liburuen kopurua ikaragarri handia zen. Liburutegia etxeko behe solairuan zegoen.\nEgiaztatu ahal izan nuenez, Ariza jaunak katalogatua zeukan bere liburutegia. Eta nik artean eskuetan eduki ahal izan nituen liburuak espainiera, frantses, alemanera, ingeles, italiera, katalanera, euskara, latina eta beste hizkuntza batzuetan zeuden idatzita. Bisita hartatik zenbait liburu etxeratu ahal izan nituen eta nire liburutegian daude.\nBaina Ariza Espejoren liburuez gain, Ariza Etxezarretaren biblioteka jatorri desberdineko beste emarirekin osatu zen, Rafael Ariza Etxezarreta semearen beraren liburuez gain, jakina. Horrela, Panticosako Bainu Etxeko zuzendaria izan zen Eduardo Gurutxarriren liburuak katalogatuta zeuden Etxezarretako bibliotekan. Halaber, Jose Maria Mendia eta (Juan) Gregorio Mendiaren liburuetako asko Sagasti-Etxera ailegatu ziren. Zeintzuk ziren horiek?\nSanta Agedako Bainu Etxearen jabea izandako Jose Mariaren biloba genuen Gregorio. Juan Gregorio Mendia Etxezarretak Santa Agedako negozioari muzin eginez Irurara ezkondu zen Julia Goizueta Diazekin eta zenbait enpresaren sortzailea izan zen, besteak beste Hernaniko Papelera del Urumea eta G. Mendia y Cia. Juan Gregorio arrasatearrarekin eta Iruran jaiotako semearekin harreman handia izan zuen Rafael Ariza Etxezarretak, enpresa horietako administrazio kontseiluetan aritu baitzen. Hurrengo batean ikusiko dugu, gainera, Juan Gregorio Mendia Goizueta hiltzean Rafael Ariza Etxezarreta haren alarguntsarekin ezkondu zela.\nJuan Gregorio arrasatearraren beste seme bat Jose Maria izan zen, hori ere Iruran jaioa eta, beraz, izen bereko Santa Agedako bainuen ugazabaren biloba genuen. Bi anaiek urtetan egindako biblioteken arabera, europar kultura ez zitzaien bat ere arrotz. Haietako tomo ugari Rafael Ariza Etxezarretaren liburutegira igaro ziren.\nZer gertatu zen Sagasti-Etxeko liburuekin? Joxe Letonak zioenez, hamasei zati egin ziren eta horrenbeste senitartekok eraman zituzten, Gipuzkoan izan ei zen bildumarik garrantzitsuenetakoa deseginez.


Kronikek diotenez, 1831ko urriaren 20an, eguerdiko 12etan merkatari talde bat Madrilgo Eguzki Plazako eliza batean bildu zen. Posta Etxeko erlojuaren lehen kanpai-hotsarekin hasitzat eman zuten Burtsaren jarduera. Burtsa izena, Europako gainerako plazetan bezala, Van der Bourse familia belgikarrari hartu zitzaion. Brujaseko ostalariak izanik izen handiko bankari bihurtu zirenez, mundu zabaleko zentro komertzialek izen horixe dute egun. Kronika beraiek diotenez, 1893ko maiatzaren 7an, María Cristina erreginak, 62 urte igaro eta zazpi egoitzaz aldatu ondoren, behin betiko eraikin enblematikoa inauguratu zuela, azken 20 urtean horren balioa bestelako alorretan mugitzen den mundu baten antzezpenera mugatua dagoen arren. Bertako parketa, erlojua, kanpaia eta panelak ikurrak baizik ez dira. Irudiak errealitate birtuala agertarazten du: ez biribilean bildutako eragileen, ez gainerako horrekin zerikusia duen egungo balioen eta kanbioen merkatua. Burtsa hura suntsitu zen betiko. Eraikinak zutik dirauen arren.\nGoizeko 10ak: Burtsa ireki da\nMadrilgo Leialtasuneko plazan datza Burtsako eraikin handiosa. Zutoin sendoen gibelean dagoen banatze-gelatik Kanbio Aretora -“parketera”- sartzen da. Lanegun goizeko hamar-hamarretan tutuak jardunaldia hasi dela iragartzen du. Aurreneko 60 minutuak prezioak finkatzean emanik, hurrengo sei orduetan topaketak gertatuko dira etengabe. Topaketa birtuala da -erreala ere bai, aldi berean- ez saltzaileak, ez erostunak presente ez baitira. Burtsako negoziazioa aldameneko kalean edota, berdin-berdin, Japonian diharduten balioen agentzia eta elkarteen eskuetan dago.\nKorroa, iraganeko aztarna\nDena ez da isiltasuna eta panelen igarotzea, ordea. Madrilgo egoitzak badu oraino gutxieneko finantza-jarduerarik, Bilbo, Valentzia eta Bartzelonan gertatzen den legez. Merkatu jarraituaz kanpoko balioekin diharduten korroetako merkatuak dira horiek eta beren finantza-gaitasuna murritza da, jardunaldi batean trukatzen denaren 0,5era ere ez baita iristen. Beraz, ematen eta hartzen duenaren oihuak eta, biribilean biltzeko, operadoreek osatzen duten korroa eratzeko hamar minutuz behin jotzen duen kanpai-hotsa adi daitezke oraindik.\nPanelak edo negoziazio etengabea\nKorroa iragan urruna da, oso aspaldikoa ez bada ere. Orduan, hamar minutuz behin jarduketak erotzeraino irakiten zuen. Egun, balioak gorri, laranja edo berdez agertzen dira, beren truke-posizioa adieraziz: beherakoa, gorakoa edo neutroa. Urduritasunik baldin bada ere, horrelakorik ez da agertzen elkarteetako egoitzetatik kanpora. Hemen dena da baretasuna eta prozesaturiko informazioaren hornikuntza jarraitua.\nGizakia, prozesu guztiaren eragile\nBurtsa, deshumanizatua badirudi ere, pertsonek egiten dute. Hastapenean, jaun, merkatari eta diru-gizonen arteko topaketa izan zen. Helburua, etorkizun, ekimen eta ideiak zituzten enpresariek erdiespenak lor zitzaten. Horretarako, ordea, beraiengan sinetsiko zuten dirudun jendea premiazkoa zuten. Arriskuak partekatuz gero, irabazien parte bat jasoko zuten. Horrek horrelaxe segitzen du egun ere. Hemeretzigarreneko erromantizismozko giroa suntsitu bada ere, orduango arauek indarrean diraute: inberti ezazu gal dezakezuna bakarrik, ez zaitez izan diruzaleegi, eskura ezazu informazio handia. Puntu horixe da, hain zuzen, erretiroa hartutako zahar, burtsa zale, gazte handinahi, operadore ohi eta, parketean ezer egosten ez dela jakinik ere, ikusminez bertara hurbiltzen diren pertsona askoren amua. Burtsa toki aproposa da oraino kotizazioak irakurtzeko eta inbertsioei begia ez kentzeko.\nEspezializatuentzat, platorik egokiena\nInformazio Aroan ezin bestela izaterik: aspaldi hartan operadore, artekari, saltzaile eta jabeek okupatutako espazioak, “urrats galduetako” zerizten korridore haiek (Ameriketako albisteen zain, artekariak bertatik atzera eta aurrera baitzihoazen, urduri) egun telebistako platoek betetzen dituzte. Burtsa-informazioan espezializaturiko profesionalek ikus-entzuleekin konektatzen dute bertatik. Etxe zulotik balio bihurturiko aurrezkien osasun egoeraz informazio bila deitzen duten pertsonentzat ari dira lanean. Maila apaleko inbertitzaile horiek, kontsumitzaileak bezala, badakite ahalmen txiki bat daukatela eta informazioa eskuratzean datzala horri eusteko klabea.


Txina Moda berria 3 in 1 Zigarro kapsulak pusher aplikatzaileen fabrika eta fabrikatzaileak | Dayang\nErabiltzeko erosoa eta azkarra da, eta kalitate zentzuz beteta dago. Hainbat kolore hauta daitezke. Aleak betetzeko, aleak gordetzen dituen aldizkaria ordeztu besterik ez duzu behar. Erretzaileen artean mutil argiena izan nahi duzu? Dispenser aplikatzaileak modan dagoen erretzaile edo andre bihurtzen laguntzen dizu.\nJarri lehergaien aleak gordetzen dituen aldizkaria aldizkarian. Aldizkariak zigarroentzako 100 ale lehergarri gehi ditzake. Kolorea eta logotipoaren etiketa ere pertsonaliza daitezke. Hormak hausteko gailuak malguki bat dauka sakatu ondoren jatorrizko posiziora itzultzeko. 2,8 mm eta 3,3 mm-ko zigarro estilo desberdinetarako ere egokia da.\nGure pop aleak oso seguruak dira eta gelatina, glizeridoak, lurrinak eta siliziorik gabeko produktu kimikoak dituzte. Erabat segurua da erabiltzeko segurtasun-arazorik kezkatu gabe.\nZapore indartsua eta erretzeko zalea bazara, orduan Cigarette Pop Pearl da zure aukerarik onena! Zigarroa aleekin lehertzen denez, erretako zigarro bakoitza aurkikuntza paregabea bihurtu da.\nZigarro arruntetarako egokia. Egin klik eta zure usain gogokoenaren esentziaz gozatzen duzu hasieratik amaierara.\nproduktuaren izena Dosifikatzaile aplikatzailea\nTamaina (kanpoko ontziak gehi) 8,5 cm * 3,5 cm * 2,5 cm.\nEraginkortasuna Erabili bitarteko erdi-mekanikoak zigarroan sartzen diren aleak sakatzeko.\nMateriala ABS plastikoa.\nPaketea Bat kutxa batean.\nLaginak Lagin-zerbitzua eskaintzen dugu.\nDispenser aplikazioa Da yang-ek pod ekipamenduan sartu ondoren kaleratutako lehen produktu gisa, bere jaiotza iraultzailea da. Erretzaileei ekartzen diena erabilera erosoa eta azkarra izateaz gain, afari osteko solasaldia ere bihurtu da guztiontzat. Konparatu elkarren artean zure koloreak biziagoak dira edo nire koloreak freskoagoak dira. Dispenser aplikazioa zure produktu gogokoena bihurtuko da!\nAurrekoa: Moda zigarro-kapsularen aleak lehertzeko bultzatzaileen biltegiratze-kutxa berria\nHurrengoa: Preziorik onena Mentol Bolak Zigarro Kapsula Pen aplikatzailea


Bertute bakhoitzaren eserzizan\neman behar den denboraz, eta\ngure aitzinamenduaren seinaleez\nBertute bakhoitzeko eserzizan eman behar den denboraz bezanbatean, eztagot haren ephatzea, zeren hori ordenatu behar da batbederaren estatuaren eta beharraren arauera, espirituko bidean nihork aitzinatzen duen eredura, eta hartan gidatzen gaituenak iujeatzen duen bezala.\nGuziarekin ere zinetan lot balekio nihor erran ditugun bideez eta arharekin, ezta dudarik aste gutiren barnean hagitz aitzina lezakeiela.\nBertutean nihork probetxu egin duelako seinalea da, noiz ere agortasun espiritualetan, arimako ilhunbetan eta hersturetan eta espirituzko gozoak edekiten zaiskonean sail eta finko baitago bertutezko hariketan.\nSensuetarasunak eginen deraukun kontrestak bertutezko obrarik egitean, hortaz oraino seinale aski ageria emanen derauku; zeren zenbatenaz sensuetarasunak indar geiago galduko baitu, hanbatenaz zinetsiago behar dugu bertutean aitzinatu garela.\nHargatik sentitzen ezpadugu kontra iartzerik eta errebueltarik sensuezko eta behereko partean, guk ere berehalako eta ustegabeko akometamenduetan, seinale izanen da bertutea iadanik ardietsi dugula.\nEta zenbatenaz gare akzioneak eginen baitira agudotasun eta espirituzko. allegeratasun handiagorekin, hanbatenaz beharago dugu estimatu eserziza hunetan probetxatu garela.\nBadarik ere orhoit gaitezila, sekulan eztugula pensatu behar, gauza segura baliz bezala, bertuteen iabeak garela, eta gure pasionetarik bati ere osoki garaitu gaiskola denbora luzez gerostik eta hainitz guduren ondoan hekin eragintzak sentitu ezpaginitu ere, zeren demonioaren arteziak eta gure naturaleza enganatzailleak hartan ere ahal duke leku: Halakotz gure urgillukeria gordeaz iduritzen zaikuna bertute dela, hura hainitzetan da bizio: bertze alde dela, behatzen badugu zeintara Iainkoak deitzen gaituen perfekzionera, zenbat ere aitzinatuakgatik bertuteen bidean ez gendukeiela zinetsi behar hekin lehenbiziko fronteretan ere sartu garela.\nEta halatan soldadu berria eta neskatxa orai doia gudukatzera sortua bezala behar zaiste bethi berriz lotu zure eserzizei, lehen hasi zinenetik bezala, eta deusik oraino egin ezpazendu bezala.\nOthoit zaite ere, ene alaba, lehen egin behar duzula kontu bertutetan aitzinatzeaz ezen ez miratzeaz ea hetan probetxurik egin duzunz; zeren nola Iainkoak xoilki sondatzen eta egiazki ikusten baititu gure bihotzak, hori batzuei emaiten deraue ezagutzera, eta ez bertzei, dakusan arauera halako ezagutzari iarraikiko zaiola edo humiliamendua edo superbiotasuna, eta amoriozko aita legez batzuei khentzen derauste perillak, eta bertzei bertuteen emendatzeko okasioneak emaiten.\nHalakotz arimak ezagutzen eztuelarik bere aitzinamendua, guziarekin ere iarraiki behar zaie bere eserzizei; zeren hura ezagutuko du, Iainkoak nahi duenean ezagut dezan bere hobeagatik.


EMBA- Executive MBA (Blended) > Edukia eta Metodologia\nExecutive MBA-Blended programak bi metodologiaren alderdirik onenak uztartzen ditu: aurrez aurrekoa eta online. Bi metodologia horiek ikaskuntza maximizatzeko aukera ematen dute, zorroztasun akademikoa galdu gabe eta distantziaren hesiak gaindituta. Horregatik, denbora optimizatzea lortzen dute, parte hartzaile bakoitzaren beharretara egokitzen baitira, denborari eta kostuari dagokionez.\nAurrez aurreko saioetan, parte hartzaileek hainbat metodologia erabiliko dituzte, saio horiei ahalik eta etekinik handiena ateratzeko:\nKasuen inguruko eztabaidak: enpresen adibideetan eta kasuetan oinarrituta, parte hartzaileak, irakasleen gidaritzapean, enpresen kudeaketaren eta pertsonen alorreko gakoak eta kontzeptuak aurkitzen joango dira. Irakaslea bideratzailea izango da, alegia, eztabaida gidatzen joango da, saioan zehar kontzeptuak ager daitezen.\nNetworking: aurrez aurreko astean, parte hartzaileek enpresetako zuzendariekin hitzaldiak izango dituzte. Zuzendariek beren lanbide ibilbideko esperientziak azalduko dizkiete. INSEADeko nazioarteko astean, parte hartzaileek aurrez aurreko Executive MBAko parte hartzaileekin batera lan egingo dute.\nEskola magistralak: jakiteak eskuratzeko, ikasgelan eskolan magistralak eskainiko dituzte Deustuko irakasleek eta nazioarteko beste negozio eskola batzuetakoek. Guztiek parte hartzaileei beren jakiteak eskainiko dizkiete, managementaren azken joerak ere barne hartuta.\nOnline aldietan, parte hartzaileek metodologia sinkronoak (parte hartzaile guztiak aldi berean) eta asinkronoak (parte hartzaile bakoitza ongi etortzen zaionean) erabiliko dituzte, ikaskuntzako erritmoa nork bere beharretara egokitzeko. Online sistema osoa gizarte ikaskuntza eta interesaren araberako komunitateak sortzea ahalbidetzen duten plataforman oinarritzen da, parte hartzaileei eta gainerako munduari irekita.\nWebiminars: saio hauetan, gonbidatuek, irakasleek eta zuzendariek edukiak azalduko dituzte.\nOnline tutoretzak: banakako edo taldeko saioak, irakasleek parte hartzaileen ikaskuntza gidatzeko. Ikaskuntzaren alderdi esanguratsuenak bateratzea dute helburu, taldeak prozesuari ahalik eta etekinik handiena ateratzeko.\nForoak: Executive MBA-bko parte hartzaileei ez ezik, gizarteko gainerako kideei ere irekitako langunea, ikaskuntza aberastuko duten esperientziak trukatzeko aukera eskaintzen duena.\nZuzendarien Aurrerabideko Programa\nZuzendarien Aurrerabideko Programa Espainian zuzendarientzako prestakuntzan programa berezia da. Bertanparte hartzaileak banakako laguntza jasoko du bere gaitasunak garatzen eta emaitzak hobetzen lagunduko dioten tresnak aurkitzeko. Aurrez aurreko lehenengo saioetan, programak parte hartzailearen egoeraren diagnostikoa egiten du. Ondoren, profesionalekin banakako saioetan, norberaren hobekuntza prozesuan aurrera egiten da. Prozesu horrek programa amaitutakoan ere jarraituko du.\nPrograman zehar, parte hartzaileak aukera izango du:\nBere burua ezagutzeko eta gure ingurua ezagutzeko, zuzendarien aurrerabideko gure plana egiterakoan, ahalik eta errealistena izateko.\nEpe laburrera eta epe ertainera lanbideko helburu batzuk zehazteko.\nTalentuak eta hobetzeko arloak aurkitzeko.\nEtengabeko analisia egiteko, lanbidean aurrera egiten duen neurrian.\nDeusto Business Schoolek profesional, coach eta mentoreen taldea du, parte hartzailea programan zehar eta programaren ondoren banakako bidaia honetan gidatzeaz arduratuko dena.\nExecutive MBAko parte hartzaileek programan 6 hilabetez proiektu aplikatu bat egingo dute. Horrela, lanbideko bizitza, Executive MBA programa eta proiektua uztartu ahal izango dituzte. Gai ugari landu daitezke eta parte hartzaileak hainbat aukera izango ditu:\nBerrikuntza bere enpresan: Ados jarrita, enpresak eta banakako parte hartzaileak enpresan hobetzeko arlo bat identifikatuko dute, berrikuntzari lotutakoa. Parte hartzaileak alor horretan lan egingo du, programan ikasitakoa arazo hori ebazteko aplikatuz. Profesionalen eta tutoreen laguntzaz, parte hartzailea proiektua kudeatzen joango da 6 hilabete horietan, enpresaren zuzendaritzak gainbegiratuta.\nEmaitza: enpresarentzat gomendioak identifikatutako arlo horretan berritzeko.\nEkintzailetza: Enpresaren barruan (barne-ekintzailetza) edo kanpoko proiektu batean (ekintzailetza), parte hartzaileak, banaka, negozio aukera bat garatu beharko du, prestatu eta negozio bideragarri bat eraiki.\nEmaitza: negozio plan bat enpresari edo adituen talde bati aurkeztea.\nErakundearen garapena: Aukera hau hautatzen duten parte hartzaileek taldean egingo dute lan benetako enpresentzako negozioen garapenean. Enpresaren benetako erronka estrategiko baten aurrean, taldeek aholkulari estrategikoen talde baten gidaritzapean lan egingo dute, arazoak ebazteko metodologiarekin.


Merkatu legeen menpeko irtenbide faltsuak\n2019ko ekainaren 19a, asteazkena | Ordua Euskal Herrian 03:19:23\nMundu honetako lurren herena estaltzen duten basoek gizakion erasoa jasan behar izan dute azken mendeetan. Orain, mehatxu berriak ari zaizkie gehitzen aurrez zeudenei. Nazio Batuen Erakundeak, deforestazioari aurre egiteko eta karbono emisioak gutxitzeko xedez, REDD estrategia jarri nahi du abian, baina ingurumen arloko GKE askok ohartarazi du hori ez dela benetako irtenbidea, eta gainera kalte ugari eragingo diela basoetako biztanleei.\n2012ko abuztuaren 29a\nEgurra eskuratzea da oraindik baso sailak desagertzearen arrazoi nagusia, baina azken urteetan indarra hartzen ari dira beste batzuk.newnaturefoundation.org\nPlaneta honetako bizidunontzat, basoak funtsezko ekosistema dira. Klima erregulatzen dute, biodibertsitate gordailu dira eta urez hornitzen gaituzte, besteak beste. Elikagai iturria ere badira, eta gizakiok, gainera, jateko ez ezik beste hainbat gauzatarako erabiltzen ditugu basoetako landareak: egurra lortzeko, sendagaiak egiteko... WRM elkarteko (Baso Tropikalen Aldeko Mundu Mugimendua) Teresa Pérezek gogorarazi duenez, milioika pertsona bizi dira basoetan, edota basoari esker. NBEren Batzar Nagusiak Basoen Nazioarteko Urte izendatu zuen 2011, eta horren karietara plazaratutako datuen arabera, 300 milioi lagun bizi dira munduko oihanetan, Hegoalde globaleko herrialdeetan batik bat, eta orotara 1.600 milioi lagunek ateratzen dute bizimodua oihan horietatik. “Basoak babestea ezinbestekoa da pertsona horien interesak defendatzeko”, dio Pérezek, “baina komunitate horiek ez dituzte bermatuta beren eskubideak basoekiko. Gobernuentzat, eta basoetan interes ekonomikoak dauzkatenentzat, milaka urtez hor bizi izan direnak kanporatu beharreko arrotzak dira. Haiei egotzi nahi diete deforestazioaren errua, argi dagoen arren arrazoiak beste batzuk direla”. Esperientziak erakusten du, dio Pérezek, bertakoen eskubideak errespetatu diren lekuetan gor de dela ondoen oihana.\nEgurraren industria eta meatzaritza dira, WRMko kidearen berbetan, basoen galeraren erantzule nagusiak. FAOk (Nazio Batuen Elikadura eta Nekazaritza Erakundea) egindako txosten batek dio 2000 eta 2010 urteen artean 130 milioi hektarea baso galdu zirela munduan. Frantziako Estatuaren edo Espainiakoaren gainazalaren hiru halako baino zerbait gutxiago. Galera handienak Hego Amerikan eta Afrikan gertatu ziren. Aurreko hamarkadan, 1990etik 2000ra, are gainazal handiagoa galdu zen, 160 milioi hektarea. Basoaren atzerakada moteldu bada ere –eta berehala ikusiko dugu tentuz hartu beharreko datua dela hori–, kopuruak oso kezkagarriak dira FAOren beraren esanetan.\nWRMren webgunean irakur dezakegu honakoa: “FAOk dioenez, 2000-2010 tartean baso galera txikiagoa izan zen landatutako baso kopuruak gora egin zuelako. Landatutako zuhaitz sailak munduko baso guztien %7 dira”. Baina WRM ez dago ados FAOk erabiltzen duen basoaren definizioarekin, Teresa Pérezek azaldu digunez: “Orain dela urte batzuk kanpaina bat abiatu genuen FAOk bere definizioa alda dezan. Haientzat, zuhaitzen monolaborantza sailak ere basoak dira, eta horrek hobetu egiten ditu deforestazioari buruzko estatistikak. Baina monolaborantza eremuak ez dira basoak, ez dituzte betetzen basoen funtzio ekologikoak”. Aitzitik, arazoak sortzen dituzte, Pérezen iritziz. Batetik, biodibertsitate galera eragiten dute; bestetik, ur kontsumitzaile handiak dira, eta benetako basoa, aldiz, ur hornitzailea da. Horrez gain, monolaborantza eremu bat jabetza pribatua da. Halako bat landatzeko asmoz lurra erosten duenak aurrez bertan bizi zirenak bota ditzake, eta izan ere halaxe gertatzen ari da munduko leku askotan.\nZuhaitz landaketak mundu osoan areagotzen ari dira, eta deforestazio datuak zuritzen dituzte. Esate baterako, monolaborantza sailak kontuan hartuz gero, azken urteotan AEB eta Europako baso gainazala handitu egin da, Ekologistak Martxaneko Jaume Grauk dioskunez. Alta, WRMk adierazitako irizpideei jaramon eginez gero, zuhaitz monolaborantza bera da deforestazioaren eragileetako bat. Izan ere, batzuetan oinarrizko basoa –aipatutako funtzio ekologiko guztiak betetzen dituena– erauzten da haren lekuan landaketa egiteko. Helburuak egurra, papera eta, azken urteotan batez ere, bioerregaiak eskuratzea da.\nAzken urteetan, basoen kontserbazioaren arazoa klima aldaketarekin lotu izan da. Hainbat arrazoi daude horretarako. Jaume Grauk azaldu digunez, karbono dioxido emisioen zergatietako bat –emisio guztien heren bat guztira– deforestazioa da. Lehenik eta behin, deforestazioaren bitarteetako bat basoa erretzea delako. Bestetik, zuhaitzak desagertzean eguratseko CO2-a atzemateari uzten diotelako. Eta hirugarrenik, zoruan milaka urtetan pilatutako CO2-ak errazago ihes egiten duelako atmosferara zoru horrek basoak ematen dion egonkortasuna galdu eta gero.\n2005ean aipatu zen lehen aldiz, Klima aldaketari buruzko Nazio Batuen Esparru Konbentzioan, REDD estrategia. Siglen esanahia hau da: deforestazioak eta basoen degradazioak eragindako emisioen gutxitzea. Hiru urte geroago, hasierako ideiari beste helburu batzuk erantsi zitzaizkion: kontserbazioa, erabilpen jasangarria eta basoetako karbono erreserben handitzea. Harrezkeroztik, REDD+ siglak erabiltzen dira estrategia izendatzeko. Momentu honetan ehunka proiektu pilotu daude martxan munduan, denak edo ia denak herrialde tropikaletan, eta epe zehatzik adierazi ez bada ere, espero da oso epe laburrean REDD+ ofizialki abian jartzea. Emisioak gutxitzea eta deforestazioa geldiaraztea helburu txalogarriak dira, baina elkarte ekologista askok uste dute REDDek mesede baino kalte gehiago egingo duela, abiapuntu okerra baitu. Ekonomia ardatz daukan abiapuntua, salatu dutenez.\nWRMk bere agerkariaren zenbaki oso bat eskaini zion REDDi, iazko abuztuan. Bertan, kritika zorrotza egiten dio estrategiari. Los pecados del enfoque REDD+ (REDD+ ikuspuntuaren bekatuak) artikuluan diotenez, deforestazioak askoz eragin txikiagoa dauka klima aldaketan erregai fosilen errekuntzak baino, eta gainera, oso eragin desberdina da. “Deforestazioak askatzen duen karbonoa eta erregai fosilek askatutakoa maila berean jartzea premisa faltsua da, klima aldaketaren arrazoi nagusia erregai fosilen konbustioaren gorakada baita. Milioika urtez lur azpian pilatuta egon den eta landareen ziklo naturalean parte hartzen ez duen karbono horrek eragin du berokuntza globala. Deforestazioaren emisioak galarazteak erregai fosilen emisioak konpentsatu ditzakeela esatea gezurrezko argudioa erabiltzea da. REDD karbono iturri bakarraz arduratzen da, bigarren mailako iturria dena gainera, eta ez die heltzen deforestazioaren sakoneko arrazoiei”.\nREDD+ estrategiako proiektuek neurketa konplexuak behar dituzte, baso batek zenbat karbono gordetzen duen zehazte aldera. Aurreikusten denez, dirua ordainduko da baso hori kontserbatzearen truke, baina Teresa Pérezek salatu du ez dagoela garbi diruaren mugimenduak nondik norainokoak izango diren. “Ustez, eta hori da REDDen alde erabiltzen den argudioetako bat, basoan bizi diren komunitate pobreek dirua eskuratu ahal izango dute baso hori kontserbatzeagatik, baina egiazki oso zaila izango da talde horiek dirurik lortzea, besteak beste basoko karbono kopurua neurtzea oso zaila delako, eta lan hori nekez egin ahal izango dute bertako komunitateek. Aldiz, Mendebaldeko enpresak izango dira horretaz arduratuko direnak”. Horrek dakarren arazoa da enpresa horiek basoaren jabetza eskuratuko dutela aurrena. Dagoeneko REDDen zenbait proiektu pilotutan behatu denez –ikus goiko koadroa–, ondorioa negargarria da basoetako biztanleentzat, kontserbazioaren aitzakiarekin euren betiko bizimodua egitea eragozten baitzaie.\nBasoak pribatizatzeko bidean\nGaur egun, munduko basoen %80 jabetza publikokoak dira, baina REDD bezalako estrategia batek pribatizazioa areagotu dezake. Ekologistak Martxaneko Jaume Grauk ohartarazi digunez, “proiektuetarako diru funtsak borondatearen araberakoak dira. Nork ipiniko ditu sosak? Mendebaldeko gobernuek, dagoen krisiarekin? Ez, enpresek ipiniko dute, baina trukean zerbait irabaztekotan, bestela ez. Besteak beste, Hegoaldean baso bat kontserbatzearen truke Iparraldean karbonoa emititzen jarraitu ahal izango dute, batak bestea berdintzen duelakoan”.\nTestuinguru berriak, arazoa moteldu beharrean, handitu egiten ditu Teresa Pérezen iritziz: “Ekonomia berdea kontzeptu berriaren ardatzetako bat basoak izango dira. Basoaren funtzio guztiak merkatugai bihurtu badaitezke, mehatxu berriak gehituko zaizkie dagoeneko existitzen direnei. Baliteke, esaterako, etorkizun ez oso urrunean basoak pribatu bihurtzea bertan dagoen ura merkaturatu ahal izateko”. WRMkoaren ustez, lehentasunezkoa da basoetan bizi direnen eskubideak bermatzea. “Haiei esker gorde da oraindik daukaguna, eta haiek eduki behar lukete basoaren jabetza eta kontrola”. Hori litzateke Pérezen ustez basoen mesederako hartu beharreko lehen neurria, pribatizazio mekanismoak albo batera utzita. Momentuz, ordea, merkatuaren oihana gailentzen ari da.\nREDDen adibide bat: Kongo\nWRM elkarteak REDD estrategiaren proiektu pilotu biren berri eman zuen 2011ko abuztuan argitaratutako buletinean. Horietako bat Kongoko Errepublika Demokratikoan dago abian, zehazki, Tayna eta Kisimba-Ikobo erreserba naturaletan. Conservation International (CI) GKEa da proiektuaren sustatzailea, Walt Disney konpainiak emandako finantzazioarekin. Zazpi milioi dolar, guztira. Diru guztia ez dagokio Kongoko proiektuari, ordea, Peruko zenbait baso babestea ere akordioaren barruan baitago. 500.000 hektarea baso kontserbatzea da helburua. Horrela, ustez, 900.000 CO2 tona emititzea galaraziko litzateke.\nInternetez lortu zitekeen informazioa urriegia zelakoan, WRMko zenbait kide Kongora joan ziren, egitasmoaren nondik norakoak bertatik bertara behatzeko asmoz. Teresa Pérezek gogoratzen duenez, bertakoek ezer gutxi zekiten REDD estrategiaz. “Hitz eman zieten diruarekin eskolak, osasun zentroak eta abar eraikiko zizkietela, baina momentuz ez da horrelakorik gauzatu. Gauzatu den bakarra da ehizarako, landareak biltzeko... lehen sartzen ziren lekuetara sartzeko debekua”. 2009an sinatu zuten akordioa CIk eta Walt Disneyk, baina proiektuaren inpaktua neurtzeke zegoen WRMk bere buletina argitaratu zuenean, horregatik ez zen dirurik inon ageri. Neurketak egiten ez diren bitartean, ez dago ordainketarik. Lehen emaitzak aurten edukitzea espero zuten.\nProiektuaren sustatzaileak bertakoak “sentsibilizatzeari” ekin zioten hasiera-hasieratik. Alegia, basoa kontserbatzearen garrantzia ikusarazi nahi zieten, hark gordetzen duen karbonoa dela eta. Bertako buruzagi bik sinatutako agiri batek frogatzen ei zuen bertako komunitateek aldez aurretik emana ziotela onespena egitasmoari, baina WRMkoek ikusi ahal izan zutenez, onespen hori ez zen hain erabatekoa. Izan ere, buruzagi bi horiek talde askoren iritzia kontuan hartu gabe sinatu zuten onespena. Hala, eskualdeko biztanle ugari aurka agertu dira, REDDen proiektuak beren betiko lur eta basoekiko eskubideak kentzen dizkie eta. Gainera, gardentasun falta salatu dute: bertako inork ez dauka CI eta Walt Disneyren arteko akordioak dioenaren berri zehatzik. Sustatzaileak entzungor agertu dira aldarrikapen horien aurrean, eta ez dute inolako pausorik eman gatazka konpontzeko, WRMren esanetan.\nKanal honetan artxibatua: Ingurumena


Argibideak erabili hauts Urotrin\nDroga Urotrin da, hauts bat Josia bakar-zerbitzu-paketeak. Erosten duzunean tresnak, pertsona bat lortuko kutxa txiki bat, zein egokitzen 12 poltsak. Erabili droga bat da, oso erraza eta azkarra da, eta aplikazio eragina izango ez mantentzeko bera zain luzea. Prestatzeko edan erraza da, eta argi bat modua arabera, zein hartu behar duzu tresna dakar azkar eragina.\nIkusteko efektua aplikatuz tresnak erabili behar izango duzu, eta, gutxienez, egunean bi aldiz. Honako argibide hauek, ahal izango duzu gaixotasuna kentzeko denbora gutxian:\nHartu bat sachet bat sachet, xedea barne irenstea.\nEdukiak bat sachet behar izan isurtzen huts bat beira.\nDesiragarria da bota hautsa ur epeletan. Nahi izanez gero, eta gero hoztu.\nErabili aurretik, esan nahi du behar-beharrezkoa da, irabiatu nahasketa bat da, beraz, hautsa da erabat desegin ura.\nEspezialistek gomendatzen erabiltzeko tresna otorduak baino ordu erdi lehenago ikusi nahi den efektua.\nBerrikuspen arabera, erliebea da sentitu ondoren, gutxi batzuk bakarrik erabiltzen du.\nGutxieneko ikastaroa erabilera droga behar ez hilabete bat baino gutxiago.\nDroga Urotrin erakusten gizon baino gehiago 50 aurre duten adin-lotutako aldaketak. Baina onarpen eta une bat lehenago adina. Erabili ahal izango presentzia zutitzearen disfuntzioa funtzioa, hantura, mina, erretzea sentsazio bat, eta beste sintoma desatsegina. Erabili ahal izango da prebentzio neurri gisa.\nKonplexua Urotrin contraindicated erabiltzeko pertsona pean 18 urte. Droga bat sor daiteke erreakzio negatiboa presentzia banakako intolerantzia zenbait osagai aurkezten konposizioa. Presentzia gaixotasun giltzurrunak, gibela, kardiobaskularrak sistema, eta traktu gastrointestinala, kontuan hartu behar osagarriak hartu, kontuz ibili. Esperientzia baduzu antsietate sintomak harrera izan behar du berehala eten.


Potojorran. Bilboko Bertso Eskola 2019-08-16 19:07\nna príosún an oileáin / uharteko espetxea\nAsteartean Spike Island, Innis Píc gaelikoz, ikustera joan nintzan. Irlandako Alcatraz-a deitzen dotsie, baie berau baino sano zaharragoa dá. Egon Cobh, gaelikoz Cóbh, herriaren aurrean dago.\nBertara joateko ferry-a hartu behar da. Ferry-ak Titanic itsasontzi famatuak izan eban azken geldialdia bertan eta museotxu bet egin dotsie bertan. Lehengo egunien behintzat anaia txikerrak ez eban ikisi anaia zaharrarengandik.\nBertara ailegatute, hasten da bisitaldiye. Uhartea berez txikerra da, etxe gutxi batzuk dekoz, eta gero gartzela egon zan muinorako igokerie. Presondegiak historia luzie deko, hasera baten monastegie izin zan, baie Tarteko Erdi Aroan gotorleku bihurtu eurien An Loai errekaren bokalean dagoala profitatuz. Holan mantendu zan XIX mendean presondegi bihurtu arte .\n1985. urtean matxinada sonatua jazo zan bertan, eta 2004.urtean itzi otsien presondegitzat erabiltzeari. Gaur egun gune turistikoa da.\nCobh herriaren aurrean dago\nPíc izeneko irla hau,\ndagoeneko jendea ez da\nbertan bizi egun ta gau\nbere amaieran espetxea zan\nziega eta enparau\nleku bitxia izatez bada\nbaina tristura emoten dau.\nHan britaniar inperioak\njarri kataiaren hotsa\nsartu ebazan ez eutsienak\nbere legeari lotsa\nharri artean bokale baten\nmila urtean bertan errege\nibili da heriotza.\nPobrezia zan lehengo Irlandan\noso ohiko ta gogorra\ngosetea maiz izaten zan han\numiek bere jasaten euren\nbere laztan oldarkorra\neta patatak ohosteagaitik\nEspetxean ez dira askotan\naskatasunik ezak ez dakar\npoztea inoz bisaiak\npreso artean lizkarra dakar\nKerritarrak ta Corkarrak ziran


Sara Álvarez: “Hondartzan egiten zaio ondoetorria urte berriari” - Uribe kosta - Hiruka.eus\nSara Álvarez: “Hondartzan egiten zaio ondoetorria urte berriari”\nIker Rincon Moreno 2021-12-31 13:20\nAbendua eta urtarrila artean, urtearen amaieragaz, Gabonak ditugu hemen: tripa-festak, familia zein lagun artean; elizkizunak, opariak eta jaia. Munduko beste leku askotan ere garaiok ospatzen dituzte, baina, zelan? Gaur, udako tenperaturak bizi ditugula aprobetxatuta, bene-benetan urtaro horretan murgilduta dagoen Brasilera bidaiatuko dugu oraingoan. Bertan bizi da Sara Álvarez getxoztarra, eta, kontatu digunez, ohikoa da han urteari agurra egitea hondartzan, besteak beste.\nSara Álvarezen auzokideek diotenez, AEBetako ospakizunak bezalakoak egiten dituzte Brasilen, “baina bertsio pobrean”. Abenduaren 24-25eko egunak bertokoak bezalakoxeak izan ohi dira bertan, eta peru com farofa (indioilarra labean errea maniokaren irinagaz barruan eta espeziatua) da janari nagusia; Gabon Zaharrean, aldiz, Reveillon ospatzen dute, lagunakaz, hondartzan, arropa zuriak jantzita musikagaz dantzan. Bolanderak eta su artifizialak ere ohikoak dira egun horretan.\nBerezitasun gisa, Álvarezek dio urte berria hasten denean zorte onekoa dela zazpi olaturi salto egitea, eta, azaldu duenez, bitxia egiten zaio nola egiten zaion eskaintza itsasoaren jainkosari: “Landareak edo objektu berezien bitartez, zorte ona eskatzen zaio; Afrikako ondarea irudikatzen duen ohitura da”. Aurtengoa izango da bere lehenengo aldia Gabonak atzerrian emango dituena, eta amaren kroketak faltan botako dituela aitortu du.\nIna eta Teona Grdzelishvili: “Sobietar Batasuna zegoenean, Gabonak debekatuta zeuden”\nAnder Zarraga 2021 abe 31 Uribe Kosta\nMikel Montes: “Jaiak amaitzean zuhaitzak terrazatik botatzen dituzte”\nIker Rincon Moreno 2021 abe 30 Getxo\nAnder Zarraga 2021 abe 30 Uribe Kosta


Gesvac 4.0: haragitarako behien errentagarritasuna hobetzeko tresna.\nUrriaren 14an, online jardunaldia egingo da Gesvac 4.0 Talde Operatiboaren esparruan egiten ari diren lanei buruz. Lan horiek bideratuta egongo dira sektorearen errentagarritasuna hobetzera, Living Lab teknologia ezarriz.\nITACyLek (Gaztela eta Leongo Nekazaritza Institutu Teknologikoa) antolatu duen jardunaldian, Gesvac 4.0 Talde Operatiboko partaide gisa, haragitarako behien sektorean errentagarritasuna hobetzeko aukerak aztertuko dira. Gainera, estatu mailako lankidetza-plataforma horren bidez hori lortzeko beharrezko tresnak garatuko dira, Living Lab teknologia ezarrita.\nAbelur kooperatiba Talde Operatiboko bazkide den heinean jardunaldian parte hartuko du, esperientzia eta ezagutzak partekatuz.\nData: urriak 14, osteguna.\nOrdua: 12:00 – 13:30


Kritika | Iritzia | Berria\nInguruan barre egiteko kultura kontsumitzeko ohitura hedatu zaidala iruditzen zait. Jendeak barre egin nahi du bertso saioetan. Asko ez dira txapelketako saioetara joaten serioegiak direlako. Nahiago dute bertso afarietara joan; baina gero bertsolariak ez badira jendearekin pasatzen, ez dute ondo pasatzen. Antzerkirako sarrerak erosi orduko, ziur jakin behar izaten dute barre egingo dutela, bestela jai-jai! Musikan ez dute arriskatzen: tabernetan jartzen dutena. Bizitza berez ere gogorra dela esaten didate filmak ikusten negar egiteko.\nEta nik ezin dut ulertu zergatik derrigorrez egin behar dugun barre kultura kontsumitzen dugunean. Batetik, ez dut uste jendeari barrea eragiten dion guztia barregarria denik, eta, bestetik, arteak eta kulturak egoera politikoaren alde eta kontra egiteko balio dute. Literatura klasikoari erreparatuta, adibidez, kritika sozialez betetako obrak daude, eta, orain, guk, barre baino ez dugu egin nahi.\nPozik ateratzen naiz barre eragiten didan zerbait ikustetik, baina negar egiteak ere balio dit. Zer esanik ez, haserretzen banaiz, seinale ona izaten da, eta zer pentsatua ematen didaten gauzek bete egiten naute. Edozer zalantzan jartzeko eta kritika sozial zein politikorako klabeak ematen dituenean, askoz ere ederragoa da sorkuntza.


Maria Luisa Carrillo: 30 urte pintxoak egiten (172. alea) | Otamotz\nMaria Luisa Carrillo: 30 urte pintxoak egiten (172. alea)\nLehenengo pintxo lehiaketetako bateansaritua izan zen eta azaroaren 6an buzkantzarekin egindako pintxoenlehiaketa irabazi zuen. Duela 15 urte geroztik Hirukia taberna daramaMiguel Peña bere lehengusuarekin batera.\nZer diozu zure gurasoez?\nAitak sekulako istorioa du. 14-15urterekin etorri zen Euskadira Extremaduratik. Bere aita gerranfusilatu zuten eta ez du sekula bere jaioterrira itzuli nahi izan.Errepublika garaian karguren bat zuen eta horregatik hil zuten. Amahandik gutxira hil zitzaien. Lau anaiak umezurtz gelditu ziren etagure aita txikiena zen. Amarekin ezkondu zen eta hiru anaia-arrebokhemen jaio ginen. Ama aitaren herri berekoa da, baina nik 28urterekin ezagutu nuen hura. Aitak ez zuen itzuli nahi eta ez zuenbere jaioterriaz hitz egiten. Gainera, garai haietan ezin zen hitzegin gerran gertatutakoaz. Baina jakinmina nuen. Ez nintzen euskalhiztuna, baina, gainontzeko erdal hiztunek ez bezala, ez nuenpueblorik. Gainontzeko erdal hiztun guztiak gurasoen herrira joatenziren oporretan eta ni ez. Jakinmina nuen, gurasoen sustraiak ezagutunahi nituen, baina aita ez da asko hitz egin zalea eta gutxiago gaihorretaz.\nAita eta ama herri berekoak direla esanduzu. Nolatan elkartu ziren Zumarragan?\nNerabezarotik senar-emaztegaiak ziren,baina ez zuten elkar ikusterik. Aitak soldadutza Madrilen egin zueneta amak bertan lan egiten zuen. Soldadutza egin ondoren, eurenjaioterrira itzuli ziren ezkontzera, amaren familia oraindik bertanbizi baitzen eta ondoren Zumarragara itzuli ziren bizitzera.\nZertan lan egin zuen aitak?\nBilbon, Esan, Arrasaten… egon zenapopilo. Bere anaia nagusiak Orbegozon zeuden eta berak ere honaetortzea erabaki zuen. Aizpurutxon jarri zen eta ondoren Zumarragaraetorri ziren. 16 urte eman zituen Orbegozon eta gero osabaigeltseroarekin hasi zen. Ostalaritza gustuko zuenez, osabak Hirukiataberna ireki zuenean hemen lan egitea erabaki zuen. Bere etxea da.Lehen urte haietan ez zegoen ordutegirik eta taberna apenas ixtenzen.\nNoiz hasi zinen ostalaritza munduan?\nMojetan ikasi nuen eta ondoren LaSalle-Legazpi ikastetxera joan nintzen Delineazioa ikastera. Biikasturte egin nituen. Udan Zestoara joaten nintzen lan egitera.Garai hartan ez zegoen pagarik eta antzekorik eta etxetik irtetekomodu bakarra lan egitea zen. Alicia Castillo laguna eta ni Zestoarajoan ginen eta Arozena hotelean hartu gintuzten. Bertako nagusien osooroitzapen ona dut. Asko lan egiten genuen, baina jende zoragarriazen. Beheko mailan hasi ginen, laguntzen: jangelan zerbitzatzen,oheak egiten… Astearte arratsaldean bakarrik libratzen nuen eta,adin txikikoa nintzenez ez zidaten ordaintzen, baina irailean aitarenizena zeraman taloi zoragarri batekin joan nintzen etxera. Hiruhilabete lan egin ondoren 32.000 pezeta ordaindu zizkidatela oroitzendut.\nNolakoa zen Zestoa garai hartan?\nToki zoragarria zen. Hemen izandakoapaiz bat zegoen, Xabier Zubizarreta, eta Zumarragatik joandakoakbere etxean hartzen zituen. Poteatzera ateratzen zen lehen apaizazen. Borroka politikoaren urteak ziren. Oso oroitzapen onak ditut.\nZer egin zenuen Zestoa utzi ondoren?\nEzkontza garaian Azpeitiara joatennintzen: Kirurin eta Izarran lan egiten nuen. Asko lan egiten zen,baina ondo kobratzen zen. Asteburuetan Ezkio-Itsasoko Arantzazujatetxean eta Zumarragako Ezkiotarran lan egiten nuen. Arantzazunjaunartze eta bataio asko ospatzen ziren. Jabeak oso langileak ziren.Ezkiotarrako Migel eta Consuelo ere etxekoak ziren niretzat. Estatugolpeak bertan harrapatu ninduela oroitzen dut.\nUrte hartan bertan ireki zen Hirukia.\nNegozioa nire osabak ireki zuen:Santiago Peñak. Eskaiolista zen eta eta nire aita berebazkidea zen. Osabak taberna ireki zuenean aita bertan gelditu zenlanean. Migel nire lehengusua Tolosan bizi zen, baina handik hiruhilabetera etorri zen. Osabak, ordea, sekula ez zuen tabernan lanegin. Hasieran nik eurek libratzen zuten egunetan bakarrik lan egitennuen.\nNon gehiago egin duzu lan?\nJai Alai jatetxean, Sanorekin, sukaldeburu izan nintzen. Han nengoela Azpeititik etorri zitzaizkidan bila.Nire izeba batek Santi jatetxean lan egiten zuen eta sukaldeko lanezarduratzea eskaini zidaten. Ez nuen joateko gogo handirik etaonartuko ez zituztela uste nuen baldintzak jarri nituen. Bainaeskatutakoa eskaini zidaten eta joan beharra izan nuen. Ondo erantzunnuela uste dut. Toki guztietan negozioa norberarena izango balitzbezala lan egin behar dela esan izan dut beti: hala denoi primeranjoango zaigu. Santin urte pare bat eman nuen. Euskal sukaldaritzatradizionala jorratzen genuen. Santi Azpeitia erdian zegoen jatetxemodernoa zen eta ostalaritza eskolako sukaldariekin lan egiten zuen.Baina astegunetan sukaldaritza xumeagoa behar zuten eta horretarakohartu ninduten. Egunean 15 menu ematetik 60 ematera pasatu ginen etaasteburuetan kartarekin lan egiten genuen.\nAutodidakta al zara?\nIkastaro asko egin dut. Sukaldaritzaoso gustuko dut, baina beti lan egitea tokatu zait eta ezin izan diotnahi adina denbora eskaini sukaldaritza eta euskara ikasteari. Lanikegiten ez banuen ez nuen jaterik.\nNolatan bukatu zenuen familiarennegozioan?\nAitak erretiratu egin nahi zuen etaMigel bakarrik gelditu behar zuen. Erabakia hartzea asko kostatuzitzaidan. Hamabost urte daramatzat bertan. Aita asteazkeneroetortzen da oraindik guri laguntzera.\nDuela urte mordoxka pintxo lehiaketabat irabazi zenuen.\nHura izan zen antolatu zenlehenengoetakoa. Euskal Herri osoko jendeak bidali zituen errezetaketa nirea hamar hautatuetako bat izan zen. Ez nion inori esanlehiaketara aurkeztu nintzenik, nire errezeta hautatua izateaezinezkoa iruditzen baitzitzaidan. Oso gaztea nintzen, baina ordurakoeskarmentu handia nuen. Dena den, egun dakidanaren laurdena ere eznekien oraindik. Zer edo zer sinplea eta merkea egin behar zen,arrautza oinarri zuela. Arrautza sorpresa egin nuen buztinezko kazolabatean: zuringoa elur-punturaino irabiatu, gorringoa jartzekotokitxoa egin, esne-krema zorrotadatxo bat bota, pimenta eta hiruminutu labean. Sarituen artean gazteena nintzen eta Juan Mari Arzakeknire pintxoa bere kartan jarri behar zuela esan zuen txantxetan.\nZein izan zen saria?\nElkarte Gastronomikoan afari bikainaeman ziguten. Lehenengoz gaztaina purea jan nuen. Bestalde, hainbatopari eman zizkiguten aukeran: hozkailuak, garbigailuak… Nik Arzakjatetxean afaria hartu nuen. Afari ezin hobea izan zen. Dagoenekoinguruko jatetxe gehienetan izan naiz. Nire bizioetako bat da. Nireametsa Bullira joatea zen, baina dagoeneko ezinezkoa da. Sukaldariasko ditut gustuko. Ez dut faboritorik.\nBeste pintxo lehiaketa bat irabaziberri duzu.\nUrte hauetan guztietan ez naizlehiaketetara aurkeztu, baina hau herrian antolatzen da eta partehartu beharra dugu. Hirukian lan egiten dugun guztioi ilusio handiaegin digu saria irabazteak, ez baikenuen espero eta talde lanarenfruitua izan baita. Ideia Txonirena, nire lehengusuaren emaztearena,eta nirea izan zen. Pintxoak sagarra, calvados, piñoiak etabruselaza daramatza.\nNola ikusten duzu ostalaritza mundua?\nUrte oso onak izan ditugu eta oraingoakzailagoak dira. Nire ustez eustea da gakoa. Urte askotan hamabostordu jarraian lan egin behar izan dugu eta orain ez gara zortzi ordulan egin behar dugulako kexatuko! Urte batzuetan dena oso erraza izanda. Bezeroak errespetu handia merezi du. Berari esker bizi gara.Umiltasun irakaspena behar genuen. Bestalde, ohiturak asko aldatudira. Lehen gehiago poteatzen zen eta ardo gehiago edaten zen. Egungogazteek freskagarriak nahiago dituzte. Lehen gauez asko lan egitengenuen eta egun egunez gehiago… Larunbatetan, azoka dela eta, lanasko egiten dugu oraindik ere. Dena den, jendea lehen bainoberanduago joaten da azokara eta begiratzera erostera baino gehiago.\nZure burua indartsu ikusten al duzu?\nBatzuetan nekea igartzen dut, bainafamiliaren negozioa da eta jarraitu egin beharko dut… Santingustura nengoen, baina ez naiz itzuli izanaz damu. Nire osaba hil zeneta egun izeba Marcela da jabea. Ondo samar bizi ahal izateko lanaegitea beharrezkoa dela eta datorrenera moldatu beharra dugula osoargi dut. Izen handiko jatetxeetan lan egin ez izanak ez naupenatzen. Zauden tokian zaudela ahalik eta hobekien lan egitea dakontua.\nNola ikusten duzu emakumezkoen rola goimailako sukaldaritzan?\nOspea gizonek dute, baina emakumebikainak daude.\nElosun bizi naiz, Azkoitiko aldean,Aizpurutxo gainean. Han burukomin guztiak ahazten ditut. Irakurlesutsua naiz eta ardientzako txabola batean txoko bat prestatu nuen:semeak etxeko lanak egiten ditu eta nik irakurri egiten dut. Zineaere asko gustatzen zait. Astelehenero Azkoitiko zinemara joaten naiz.Bestalde, 42 urterekin Unibertsitatera joan ahal izateko tituluaeskuratu nuen. Soziologia ikasten hasi nintzen, baina oso denboragutxi dut. Dena den, presarik ere ez dut: ikasgaiak banan-banangainditzen ditut.


Eraul: “Bluesa jorratzen duen nerabea naizela uste dut askotan”\n“Bluesa jorratzen duen nerabea naizela uste dut askotan”\nTexto: Urko Ansa | Fotos: Archivo | 09 octubre, 2017\nPaperezkoan argitaratu genuen elkarrizketaren bertsio laburraren ondoren, berau oso-osorik dastatzeko aukera daukazue orain. Eraulen diskoak barrenak mugituko dizkizu, ziur. Eta segidan datorren elkarrizketa luze honek haren nondik norako eta xehetasun guztiak azalduko.\nDisko bikain honetan (“Iraultza” Autoekoiztua, 2017), ezeri beldurrik izango ez baliote bezala, folk biluzia lehertze instrumentalekin uztartzen dute naturaltasun osoz. Hala bada, etengabe eskemak apurtzeko nahitasun irmoa da bereizgarritasuna ematen diena. Usurbilgo Higain estudioan eta Haritz Harreguyren gidaritzapean egin duten grabazioan, izarrez betetako seikote magiko honen musikaltasuna bataz bestekoaren gainetik dago nabarmenki.\nBeramendik Suedian sortu zuen proiektu hura duela pare bat urte hezur-mamitu zen “Eraul” E.P. harekin (2015-ko demo onenen artean). Orain, lehen lan luze honekin, 11 kantu mardul eta harrigarri batu dituzte, proiektu hura geldiezina bihurtuz. Etengabeko ezustekoz jositako kantuetan, musikari bikain hauekin Hammonda, biolina eta txeloari protagonismo berezia eman diote, gitarra-baxu-atabalak eskematik haratago sakonduaz.\nKontraste handiko diskoa lortu duzu, emozio trinkoak sorrarazten dituena. Sinpletasun instrumentala eztanda emozionalekin elkarbizitzen senti daiteke hainbat abestitan. Eztanda horiek pianoa, Hammonda, biolina eta biolontxeloa dituzte protagonista, gitarra-baxua-bateria oinarria bezain garrantzitsu bihurtu dituzunak.\nEgia esan, disko grabatu baino lehen egin genituen entseguen helburu nagusia abestiek zer eskatzen zuten eta zer ez arreta handiz aztertzea izan zen. Abestiari ez badio ezer ematen, kendu egiten dio. Hori zen irizpide bakarra. Gainera, emozioz beteriko kantu eta hitzak dira, eta argi geneukan musikak eztanda horien menpe egon behar zuela, ahotsa beti (edo ia beti) protagonista izanik.\nBai, nik argi eta garbi aldendu nahi nuen gitarra, baxua eta bateriak osatzen duten oinarritik. Oreka anitzago bat lortu dugula iruditzen zait eta oso pozik eta harro nago, baina ez dakit nahikoa aldendu garen, diskoa batzuetan rockeroegia iruditzen zait buruan nuen horrekin alderatuz. Edozein kasutan oso pozik nago azken emaitzarekin, asko gustatzen zait.\n2015eko E.P.-an bezala, beste bost musikari apartekin –gainera, berberekin- elkartu zara oraingoan ere. Skakeitan taldekoak dira Julen Idigoras atabal jolea eta Borja Antón gitarra eta biolin jolea. Julen Barandiaran, aldiz, Izaroren baxu jolea da, María Bustos –biolontxeloa- oker ez banago musika klasikotik dator, eta Garazi Esnaola –pianoa, Hammonda- Margot taldeko partaidea da (edo zen). Egia esan, harro egoteko moduko musikariak dira, eta aparteko segurtasuna sentitzeko modukoak. Gainera, Garazik eta Julen Idigorasek koruak ere egiten dituzte eta askok instrumentu bat baino gehiago ere jotzen dute.\nIzugarri onak dira denak. Hasieran esaten nien ez nuela ondo ulertzen zer egiten nuen nik haiekin. Esperientzia handia dute denek, alor ezberdinetan bada ere, eta kristorena ikasi dut haiekin eta haiengandik.\nFolk barnerakoia konposizioetan hegan nabari da, baina modernotasun handiko soinuaz bustia dago betiere. “Behin” zirraragarriarekin hasten da “Iraultza” diskoa, eta ia hitzik ez daukat berau deskribatzeko: ahotsarekin egiten duzun sarrera, abestiaren erdian sartzen diren atabalak eta Lide Arroyoren ahotsa, Anariren tinbre beretsuan… Eta geroko eztanda mozkorgarria. Chapeau! Zenbat ahots daude? Zurea eta Liderena bakarrik, baina bateon bat bikoiztua dago agian?\nMila esker. Niri ere asko gustatzen zait abesti hori. Bereziki polita eta gogorra dela uste dut. “Iraultza” diskoak kontatzen duen istorioa kokatzeko balio du, gainontzeko abesti guztiak aurkeztu eta, zeharka bada ere, hauen jatorria azaltzen du.\nLide kristorena da. Bere ahotsa izugarri gustatzen zait. Garbia eta fina da baina bere baitan, nonbait, pitzadura txikiak erakusten ditu.\nBikoiztearen inguruan gauza bat aitortu behar dizut: printzipioz ahotsa bikoizteko asmoarekin gindoazen, baina edozein esaldi berdin-berdin errepikatzeko gai ez nintzela ikustean, bakar batekin egitea erabaki genuen. Ahotsak bikoizteak eskatzen duen zehaztasun eta planifikazioa abesteko momentuan sentitu nahi dudan askatasunarekin bat ez datozela ikusi nuen. Inprobisaziorako tartea, txikia bada ere, behar dut. Zentzu horretan, Haritzek ahotsekin egin duen lana azpimarratzekoa da, kasu honetan, ni zuzendu eta gidatzerakoan.\nZer dela eta “Elefanter pâ Andra Lângattan” izenburua? Zer esan nahi du, eta zertaz zara mintzo abestian?\n“Elephants på Andra Långgatan” drogamenpekotasun funtzionalaren inguruan mintzo da. Literalki, elefanteak bigarren kale luzean esan nahi du. Gotemburgo hiriko (Suedia) tabernen kalea da, besterik ez. Hitz jokoa bistakoa da. Neurriko alkoholismoak jendartean duen onarpena kritikatzea zen helburua, eta drogazale funtzionalak drogazale ez direla pentsatzearen aurkako garrasia. Soziedad Alkoholika ere deitu zitekeen.\nAzken kanta horretan eta beste hainbatetan erritmoak asko kontrolatzen dituzula ikus dezaket: beti efektu interesgarria lortzen duzu, sorpresa faktorea mantenduaz.\nBa, mila esker. Ez dakit zer esan. Saiatzen naiz, bai. Galdera honek Choir of Young Believers-en “Hollow Talk” ekarri dit burura. Baita Other Lives-en “Take Us Alive” ere. Inspirazio iturri nagusitzat ditut bi abesti hauek, dagoeneko ez baitakit zenbatetan entzun ditudan. Doinu eta instrumentu finak erritmo indartsuekin ezin hobeto nahasten dituztela uste dut. Beti kontraste askorekin. Epika, edo halako zerbait, lortzen dutela iruditzen zait; sentsuala, gordina eta erraldoia.\n“Shame”-n halako euforia bat nabaritzen dut, baikortasun sakon bat. Bestalde, oso erritmikoa da, atabalak oso presente dauzkana, eta pianoa etengabe egurra ematen, biolina eta biolontxeloa atzetik beti kanta aberasten dabiltzan bitartean.\nBai, “Shame” abestia konplexuak eta morala alde batera uzteko kantua da. Gutxiago pentsatu eta gehiago egitearen aldeko aldarrikapena. Batez ere, atzera begiratzeari utzi eta momentua bizitzeko gonbitea. Euforia erritmiko hori izugarri gustatzen zait. Lehenago aipatzen genuen epika horretatik oso gertu dabilela uste dut. Jotzeko agian dibertigarriena egiten zait. Instrumentazio ona lortu dugula uste dut: bateria, baxua eta gitarren arteko guda estrofetan, nola pianoak eta gitarra elektrikoak ahotsa laztantzen duten abestutako estrofetan eta errepiketako sokak (amaierakoak ere), bigarren ahotsak (Julenen bigarren ahotsak izugarriak dira, oso ondo abesten du)… eta, kantu guztian zehar, bateria. Eta baxua, nola ez, Txikik nola jotzen duen pasada bat da.\n“Nik uste Americanak barneratzen dituen estiloetan gabiltzala”\nKonbinazio horiek oso anitza egiten dute diskoa. Ez naiz musika Indiean aditua, baina zure proposamena oso berezia dela uste dut, eta Eraul sailkatzeari zaila deritzot. Indie-folk etiketa oso ona da zuentzako, adierazgarria batik bat. Dena den, linealtasunetik ihes egiten duzula iruditzen zait, eta beti ere kontrastea bilatzen duzula.\nMila esker. Ba ez dakit… Nik uste Americanak barneratzen dituen estiloetan gabiltzala, nonbait, hori da nire helburua gutxienez. Baina uste dut nahi baino poperoagoak garela. Bluesa jorratzen duen nerabea naizela uste dut askotan (hain nerabe ez jada), horrek dituen inplikazio guztiekin. Eta hortik dator dena. Linealtasunetik aldentzearen inguruan, bai, bai eta bai. Dena goitik behera aldatu behar izatea, iraultza, nire egunerokoa bihurtu da. Musikarekin berdin, suposatzen dut.\n“Aimar” apartekoa da. Zure ahotsarekin egiten duzun sarrera luzeagatik bakarrik merezi du entzutea. Baina, berriro ere, amaiera aldean sorpresa dator Garazi Esnaolaren Hammond hunkigarriarekin. Hori da potentzia teklatuena! “Ura” ere oso ederra da, disko honen bertute guztiak dauzka, eta bat-batean amaitzen da 3 minutu eta erdi aldera!\nGarazi erraldoia da. Baita teklatua jotzen ere. Amaierako Hammond hori orgasmikoa egiten zait, hunkigarria benetan. Bai, “Ura” abestiaz oso harro nago. Oso heldua iruditzen zait. Baita oso borobila, osoa, eta egurrezkoa ere, guztiz. Borjaren gitarra dotoreak, Mariaren txeloa kantu guztian zehar, Julenen bateria errepiketan… Amaierarena, behin baino gehiagotan pentsatu dut luzatzea, baina bukatzean uzten duen egarria bereziki gustatzen zait.\nAzken zatia intentsua da oso: “For Eli, Forever after”, “Katarsia” eta “Etxea”-k zirrara sortzen dute beren alaitasun eta martxarekin. “For Eli, Forever After”-en zati konkretu batean gospel antzeko koru bat iruditu zait, baina kantuak badu halako zelta musikaren kutsu bat. Instrumentazioa erabatekoa da, eta tempoa adrenalinikoa!\nBai, “For Eli”-k Estatu Batuetako kantu herrikoi baten imitazioa nahi du izan: letra errepikakorra, xinplea eta argia; erritmoak, ahotsak… Inoiz idatzi dudan abestirik alaiena dela uste dut. “Etxea”, berriz, malenkoniaz beterik dago eta jatorriaren inguruan hausnarketa nahi du izan: nola gure jatorria bereizten duten ezaugarri eta ohiturak nahasten edota desagertzen doazen.\n“Katarsia”, dena den, nik ez du abesti alaitzat. Kontrakotzat baizik. Idatzi nuenean ez neukan argi zein sentimenduk sortu zuen letra hori. Gaur, izenburua ez zait aproposa iruditzen (asko gustatzen zaidan arren). Baina, ez dakit “beldurra” edo “depresioa” abesti baten izenburu bezala erabili nahiko nituzkeen. Horri buruz da abestia: “azkenik hemen honela lasaitu eta egonkortu naizenean, azaltzen zera zu eta zeinen zoriontsua izan naitekeen erakusten didazu. Justu orain, erabakia hartu eta gero, dena hankaz gora jarri duzu nire erabakia beldurrak, eta ez nahiak, gidatu duela frogatzean.”\n“Katarsia” gogokoenetarikoa da niretzat. Zentzu guztietan. Borjaren gitarra, Julenen tinbal eta koroak (zuzenekotan kantu amaieran zutik jotzeko duen ohitura)… amaierako eztanda izugarria iruditzen zait bai.\n“Katarsia” entzun baino lehen, tituluagatik bakarrik, ja prest nengoen orgia instrumental batez gozatzeko. Eta halakoxea dugu, hasieran barnerakoia da zure ahotsa, baina gero, disko honetan lehenengo aldiz, gordinagoa nabari dizut. Hemen ere sorpresak dauzkagu zain: Olatz Salvadorrek lehenengo, Izaro Andresek ondoren, eta denok batean gero, koru bakanala sortu duzue! Zenbat ahots daude grabatuta momentu gorenean? Borja Antoni bidea libre utzi diozu gitarra elektrikoarekin? Bukaeran akople bat sartzera ere ausartu da!\nBai, Olatzi bereziki eskertu behar diot bai musikalki eta baita alor pertsonalean nirekin duen pazientzia eta laguntasuna. Berak abesten duen zatia apropos idatzi nion. Bere ahotsa izugarri gustatzen zait. Eta berdin Izarorekin, asko eskertzen diot beti animatu eta lagundu izana. Biek oso tinbre berezia dutela uste dut, eta emaitzaz oso harro gaude. Izugarriak biak. Pasada bat iruditzen zait Olatzek duen goxotasun borrokalari, triste eta indartsua, eta Izarok, berriz, xuxurlatzearekin soilik bihotza laztantzen dizu eta dena argitzen du.\nBa egia esan, ez daukat oso argi, baina uste dut Izarok pare bat ahots egiten dituela momentu gorenean, Olatzek bat, eta nik beste bi (garrasiak bikoiztu genituela uste dut, bai). Eta ez dakit Julenen ahotsa ere hor dagoen. Baietz esango nuke. Hasieran asko sartu genituen baina gutxiagorekin hobeto geratzen zela iruditu zitzaigun Haritz eta bioi.\nGitarraren akoplea asko gustatzen zaizkidan detaile txiki horietako bat da. Borjak asko du esateko. Izugarri gustatzen zait zer eta nola jotzen duen.\n“Dena goitik behera aldatu behar izatea, iraultza, nire egunerokoa bihurtu da”\n“Etxea”rekin amaitzen duzue. Noski, azken bi hauek, “Ura”rekin batera, jada ezagunak ziren aurreko E.P.-an agertu zirenetik, baina orain birgrabatu egin dituzue. “Etxea”, beraz, “Katarsia” bezala, oso martxosoa da beste kantekin alderatuta (hemen “Shame” eta “For Eli, Forever after” ere sartzen ditut, noski). Eta berriro ere zelta kutsua nabari dut, martxa handia baitauka, eta berriro ere motzegia egiten da. Seinale ona. Bidenabar, disko honetan ohikoak diren konbinazio instrumentalek hor darraite. Kanta honetan Julen Idigorasen atabalek zirrara eragiten didate. Hori da hori zehaztasuna eta segurtasuna!\nBai, Julen oso ona da. Asko gustatzen zait nola zaintzen dituen detaile txikiak. Arretaz entzuten duzun aldi bakoitzean detaile txiki berri bat aurki dezakezu. Gainera, zehaztasun matematikoa duela dirudi.\n“Etxea”-k, gainera, bere bideoklipa ere eduki zuen duela pare bat urte, Julen Idigoras berak zuzendua. Gustura gelditu zinen emaitzarekin? Nik dakidala, zuen bideoklip bakarra da…\nBai, oso pozik geratu ginen emaitzarekin. Egin genuen lehena da eta Julenek zuzendu zuen. Lan itxurosoa eta borobila iruditzen zait.\nBa justu atzo, irailak 25, kaleratu nuen bigarren bideoklip bat, “Egia” kantuarena. Hau nik egin dut eta oso estilo ezberdinekoa iruditzen zait. Oso pozik nago emaitzarekin, asko gustatzen zait.\n2015eko elkarrizketa batean zure eraginak aipatu zenituen: Daughter, Edward Sharpe & The Magnetic Zeroes, Other Lives, Cajun Dance Party, London Grammar, Micah P. Hinson, Damien Rice, Vidar, Physis Vs. Nomos, Bi Zaldi, Mumford & Sons, Alt-J, Neuman… Orain, 2 urte geroago, beste batzuek etorri direla uste dut. Esan iezazkiguzu batzuk.\nBa pertsona motela naiz, oso, eta musikarekin antzeko gertatzen zait. Gustuko dudan norbait ezagutzean obsesionatu eta askotan entzuten dut, baina normalean ia ezer ez zait lehen aldiz entzutean gustatzen. Askotan entzun behar ditut kantuak gustuko ditudan ala ez jakiteko. Ez dakit eraginak asko aldatu diren. Euskarazko musika arreta handiagoz jarraitu dut, eta niretzat ezezagunak zirenak ezagutu ditut. Adibidez, Anari: nire udako soinu banda izan da, agian udara gordina izan delako. Txunditua nauka, harrapatu nau.\nOrokorrean, berri batzuk: Lumi, La Bien Querida, Los Punsetes, La Femme, Pet Fennec, ManJah, Kate Tempest, Silvia Pérez Cruz, Rosalía, The Lemon Twigs, Twenty One Pilots, Gata Cattana, Le Parody, Izaki Gardenak eta Melt Yourself Down. Eta aipamen berezi bat Makulu Ken taldeari. Ez dut ulertzen nola ez dauden astebururo hiruzpalau kontzertu ematen.\nOker ez banago, izarrez betetako seikote honetan aldaketak egongo dira… Nork utziko du taldea, eta nor etorriko da etorkizunean?\nEskerrik asko bota dizkiguzun piropo guztiengatik. Ba, gogorra izan den arren, Julen Idigorasek taldea utzi du. Bion artean adostutako zerbait izan da, elkar ulertzea zaila egiten baitzitzaigun. Koadrilako lagunak gera eta bi urte genuenetik ezagutzen dugu elkar. Uste dut gu biok lasaitu gaituen erabaki bat izan dela. Zaila izan da hala ere.\nGainera, Garazi Esnaola teklatu joleak ere taldea utzi du. Kolpe latza izan da hau. Bai bere izaera eta inplikazio pertsonalagatik baita musikalki jeinu bat iruditzen zaidalako ere. Urte zaila eta gogorra izan da azken hau niretzat pertsonalean, eta egia esan batzuetan ez dut jakin taldekideak zaintzen eta proiektua gidatzen. Aitortu behar dut nik ez nuela musika talde bat soilik bilatzen, famili bat nahi nuen. Amaieratik hasi nahi nuela suposatzen dut. Lezioa ikasi dut. Etorkizunean Xalba Ramirez-ek joko du bateria (Physis vs. Nomos, Koban) eta Eli Beraza-k pianoa eta Hammonda (Koban), ahal dutenean. Edozein kasutan formatu akustikoan gehiago mugitzen saiatu nahi dut etorkizunean, bai bakarlari moduan baita bikote edo hirukotean ere.\nSuediatik bueltatzean sortu zenuen Eraul. Noiz izan zen hori? Goteborg-en 2013an grabatu zenuen lehen lana (maketa?), bakarrik, pentsatzen dut, eta taldea Euskal Herrian sortu zenuen Julen Idigorasekin batera. Hala da? Kutxa Kultur jaialdian jo izanak markatu zuen taldearen ibilbidea?\nEraul nire aitaren aldeko aitonaren jaioterria zen. Txikitan pare bat aldiz joan nintzen familiarekin, eta errepidean Eraulerantz zihoan bidea zein zen erakutsi behar zuen seinalea lurrean botata zegoen, gari altuaren artean ikusezin. Herria erdi hutsik eta eraikin gehienak eraitsiak ikusteak eta seinalerik ez egoteak, eta honi inork garrantzirik ez emateak, hunkitu ninduten. Malenkoniaz beteriko oroitzapen horrek eraman ninduen Eraul izena aukeratzera.\nHori Suedian izan zen, 2013. urtean. Bertan, Goteborg-en, Alex Engelin-ek maketa grabatu zidan auzo batean zegoen kultur etxe moduko baten zegoen estudioan. Izugarri ondo pasa genuen. Han “Maja Lindblom”, “Ura”, “Etxea” eta “Irla” grabatu nituen. Eta maketa hori izan zen Kutxa Kultur-eko deialdira aurkeztu nuena, Eraul izenarekin. Proiektua hautatu zutenean joan nintzen Julen Idigorasengana eta biok seikotea osatu genuen, 2015eko abuztuan, hasieran ordezkoekin jo genuen arren: Mirari Etxeberria, Iñigo Serrulla eta Ander Berzosa hain zuzen ere.\nOso gustura ibili ginen hirurekin, musikari handiak baitira denak. Gero, berezko seikotean jotzen hasi ginen: Garazi, Txiki (Julen Barandiaran), Julen, Maria Bustos, Borja Anton eta seiok. Ez dakit Kutxa Kultur jaialdiak ibilbidea markatu zuen, baina nire ustez bai, oso serio eta oso indartsu hasi nahi izan genuen, edo hala egiteko beharra sumatu genuen. Espektatibek ez zuten lagundu.\nAzkenik, “Aimar” kantara itzuliaz, zer kontatzen duzu, konkretuki, bertan?\nBa oso xinplea da, oso xumea. Nere koadrilako lagun bat aita izan zen eta semea Iraultza deitu nahi zuen. Gau batean berak eta bere bikotekidearen umeak bizitza aldatuko zielako izen hori nahi zuela kontatu zidanean izugarri polita iruditu zitzaidan. Eta azkenean Aimar deitu zuten, horregatik nik diskoari “Iraultza” deitu diot. Borobila iruditzen zait. Egia esan, hasieran diskoaren titulua ez zitzaidan asko gustatzen, Idigoras eta Garazi tematu zuten gehien bat, eta konbentzitu gintuzten (beste taldekide batzuei ere gehiegi gustatzen ez zitzaien arren). Orain ezin hobea iruditzen zait.\nBeraz, Aimar ongi etorri bat besterik ez da, bizitza jaioberri bati azaldua, dekalogo bat gordetzen duen sehaska kantu bat. Tira, hori zen nire asmoa. Niri gustatzen zait.\nGonbidatuen zerrendan agertzen diren Olatz Salvador, Lide Arroyo eta Markel Idigorasi buruz informazio pixka bat eskertuko nizuke. Zuen lagunak dira?\nOlatz Salvador: Bakarlari donostiarra, folk. Skakeitan-eko kidea. Laguna.\nLide Arroyo: Skifire-ko kidea zen, taldea desagertu zen. Lasartekoa, laguna.\nMarkel Idigoras: Nøgen, Julen Idigoras-en anaia gaztea, laguna.\nEskerrik asko, Asier, galderei erantzuteagatik. Zorte ona eta ibilbide oparoa izan dezazula lan berriarekin. Zerbait gehiago esan edo borobildu nahi baduzu, aurrera noski.\nMila esker zuri, Urko. Plazer hutsa izan da. Barneak pixka bat mugitu dizkidazu.\nAzaroak 4, 20h – Dabadaba (Donostia) + Nøgen\nEraul by Eraul\nNoticias 02 octubre, 2015 ERAUL\nAvicii muere a los 28 años de edad 11.962 vistas\nAquí y ahora 3.606 vistas


Helduen euskalduntze alfabetatzearen erronkak aztergai Glotodidaktikako VI. Topaketan, Bilbon\nActualizado 31/10/2018 13:21\nUdako Euskal Unibertsitateko (UEU) Glotodidaktika sailak eta HABEk "Helduen Euskalduntze Alfabetatzea aurrera begira" Glotodidaktikako VI. Topaketa antolatu dute elkarlanean, Euskaltzaindiaren laguntzarekin. Jardunaldiaren helburua da euskararen biziberritze prozesuaren egoera aztertzea eta helduen euskalduntze alfabetatzea horren baitan kokatzea. Topaketa azaroaren 9an eta 10ean izango da, Bilbon, eta matrikula zabalik dago www.ueu.eus web orrian.\nJardunaldiak asteazken honetan aurkeztu dituzte prentsa agerraldian Kepa Sarasola UEUko zuzendariak, Jokin Azkue HABEko zuzendariak eta Arkaitz Zarraga topaketaren koordinatzaileak, Bilboko Euskaltzaindiaren egoitzan.\nZarragak topaketaren helburuak eta arrazoiak eman ditu. Horrela, azken topaketa egin zenetik, gauza asko aldatu direla adierazi du: ikasleen tipologia aldatu egin da, glotodidaktikaren inguruko hausnarketan aurrerapausoak gertatu dira, metodologia eta tresna berriak dauzkagu, zeregin berriak sortu dira eta, oro har, gure egitekoan erronka berriak agertu dira.\n"Euskara biziberritzeko prozesua bera ataka berrian dago. Oso zabaldua dago une garrantzitsuan gaudelako ustea. Bultzada berri bat eman behar diogu euskarari, beste hizkuntzekiko berdintasunerako bide horretan. Erronkak ugariak dira: ezagutza hedatzea, ezagutzatik erabilerarako urratsa ematea, euskara esparru berrietara hedatzea", azaldu du.\nHalaber, euskaltegiek ere garai batean izan zuten "erkargarritasuna" berreskuratu behar dutela adierazi du. Izan ere, bere hitzetan, "sarritan azterketen eta egiaztatze prozesuen morroi bihurtzen gara eta, beharbada, ez gara kapazak beste hainbat erronkari aurre egiteko. Burua apur bat altxatu eta gure egitekoa eta egin dezakegun ekarpenaz aztertzeko une egokia izan daiteke".\nHorrela, topaketa "elkarlanerako abiapuntu bat" izatea nahi dutela nabarmendu du. "Sektore handia gara eta denon ekarpenak beharrezkoak izango dira. Baina sektoretik kanpo dauden eragileekin ere elkarlana bilatu nahi dugu: euskalgintzarekin, unibertsitateekin, plangintzetan ari direnekin. Lehen pauso bezala, izen eta sigla asko bildu ditugu topaketa honen baitan: HPS, Kontseilua, HABE, AEK, IKA, Gabriel Aresti, Udal Euskaltegiak,EHU, Dustuko Unibertsitatea, Begoñako Andramari Irakasle eskola, Azpeitiko Udal Patronatua, Elhuyar, Osakidetza. Aurrerantzean ere elkarlan honi eusten saiatuko gara".\nBestalde, Sarasolak gogoratu du hiru helburu nagusik bultzatzen dutela egunero UEU bere jarduna egitera: goi mailako kalitatezko euskarazko formakuntza eskaintzea, eskaintza hori tokian tokiko gizarteak dituen beharrei uztartzea, eta ezagutza hori partitzeko foroak eskaintzea. Horrela, topaketa helburu horien "adibide ezin hobea" dela nabarmendu du.\nEra berean, topaketa antolatzeko garaian HABEren elkarlana eta Euskaltzaindiaren laguntza azpimarratu ditu: "UEUn elkarlanaren filosofia sustatzen dugu, indarrak biltzea gure jakintza, kultura eta hizkuntza indartzea dela sinesten dugulako. Eskerrik asko guztioi egindako lanagatik eta jarrai dezagun sinergiak biltzen".\nAzkenik, Azkuek adierazi du irakasleen prestakuntzaren ardatza euskaltegiaren proiektua izan behar duela, eta hori bideratzea xede. "Ez horrenbeste norberaren interesekin lotua: prestatu berritzeko eta ikasle guztien arrakasta bermatzeko. Horretarako, ezinbestekoa da gizarteak dituen erronkei begira jartzea. Baina ez luke banakakoa izan behar, kolaboratzailea baizik, sarean oinarritua eta partekatua", azaldu du.


Euskal SEO: Google & Blogs & Beers\nGoogle & Blogs & Beers\nAtzo Bilboko Kafe Antzokian blogs & beers topaketan elkartu ginen, euskal blogosferan gabiltzan batzuk. Irakurtzen ditugun blogetako idazleen aurpegiak ikustea ondo egon zen, ez gara horren itxusiak, baina blogak gure argazkia gabe hobeto daude.\nBlogari.net webgune berria ezagutarazi zuten beste web batzuen artean eta zure bloga sortzeko tresna ederra sortu dutela aitortzen dut. Orain bloggerretik blogari.net era pasatzea pentsatzen ari naiz.\nHan egon zen dirson.com gaztelaniazko webgunean posizionamenduari buruz idazten duen blogaria, ala ere beste batzuekin mintzatzen ibili nintzenez azkenean ez nuen berarekin hitz egiteko momenturik aurkitu, behar bada lotsa ematen zidalako izan zen. Ni afizionatu bat besterik ez naiz honen ondoan eta zer esan gabe gelditu nintzen.\nBitartean beste batzuen blogak ikusten eta trukotxo batzuk elkartrukatzen ibili nintzen.\nAgur bat lesboom.blogspot.com eta eibar.org/blogak/maite ko blogariei.


Altzarien diseinua - Arquitectura en Navarra - Maite Mangado\nDuzun espazioari etekin handiena atera nahi diozu?\nHori lortu ahal izateko, altzarien diseinua neurrira egiten dizugu: arropa gordetzeko armairuak, liburutegia, mahaiak, etab. nahi duzun materiala erabiliz.\nHobekien funtzionatzen duten espazioak, bertan dauden elementuek material, espazio zein proportzio egokiak dituztenak dira.\nGaur egun ohiko dendetan aurki ditzakegun produktuei uko egin gabe, bereziki zuretzat diseinatutako piezak sortzen lagunduko dizugu, zure etxe zein lantokiari, ukitu personal eta berezi bat emanen diotelarik.


Portuak esleitu ditu kaiko Herreran pabiloiak eraikitzeko lanak : Oarsoaldeko Hitza\nPortuak esleitu ditu Kaiko Herreran pabiloiak eraikitzeko lanak\nBiltegien estalkian, kirol eta aisialdi instalazioak eraikiko dituzte, lurrak desjabetu ondoren.\nKaiko Herrerako pabiloi berrien inforgrafia\nLanek ia 5 milioi euroko (4,7) aurrekontua dute, eta Iza Obras y Promociones, S.A. enpresari esleitu dizkiote. Helburua, Kaiko Herreran pabiloi berriak eraikitzea.\nHerrerako Topo geltokia eta Trintxerperen artean altxako dituzte pabiloiak, igarobide berriaren azpialdean. Portuak zehaztu duenez, obraren exekuzioa 14 hilabetekoa da, beraz, datorren urteko udarako bukatuta egotea aurreikusi dute. “Hurrengo urteko abuztuan, portuko jarduera sendotzeko ezinbestekoak diren biltegiak edukiko ditugu, baita hiri-birsorkuntzaren eta herritarren bizi-kalitatearen aldeko leku paregabea ere”, adierazi du portuko lehendakari Felix Gartziandiak.\nIzan ere, Portuak ohartarazi duenez, “oinezkoen pasarelatik gaur egun ikusten den zulo handian” eraikiko dituzte pabiloiak, eta “irabazitako lurrazalean, kirol eta aisialdi instalazioak” eraikiko dituztela esan dute, “Pasaiako eta Donostiako herritarren ongizatea erraztu asmoz”.\nHorretarako, baina, estalkiaren lurrazala Portu Agintaritzaren jabetza izateari utzi eta jabego publikokoa izatera pasatuko da, orain gutxi Hospitalilloarekin egin antzera.


URTARRILAREN 2AN ORDAINDU DA PAGA - ORDIZIAKO UDALA\n1- 2012ko abenduko aparteko ordainsaria kendu eta 2012ko urteko ordainsaria murriztea udal langile guztiei.\n2- Abenduko nominaren ordainketa aurreratzeko onartu den erabakia berrestea.\n3- Aurrerakin batzuk ematea, gero kitatzekotan, udal langileei, ekaineko eta abenduko aparteko ordainsariei dagozkienak. Aurrerakin horiek urtarrilaren 2an eta ekainaren 15ean sartuko dira.\n4- Aurreko neurri horiek hurrengo ekitaldietan ere indarrean izango dira, harik eta enplegatu publikoei 2012ko abenduan jaso gabe utzitako diruaren ordaina eman arte.\n5- Aurrerakinaren hartzaileak langile finkoak, behin-behingoak eta aldi baterakoak izango dira, baldin eta zerbitzu harremanak hurrengo sei hilabetean behintzat jarraitzea aurreikusita badago. Gutxiago irautea aurreikusita badago, aurrerakina horren konparazioan doituko da. Hurrengo aparteko ordainsariaren aurrerakina eman eta zerbitzu harremana pentsatuta zegoena baino lehenago bukatuz gero, edozein arrazoi dela ere harreman hori bukatzeko, dagokion kitapena egin eta, hala badagokio, zegokiona baino gehiago jasotakoa itzuli egin beharko da.\n6- Aurrekontu baliabiderik baldin bada, eta, betiere, urtero-urtero Estatuko Administrazioak eta Udalbatzak erabakitako aurrekontu egonkortasun, zorraren muga eta gastuaren arauaren helburuak beteta, funts bat eratuko da 20/2012 Errege Lege Dekretuaren 2.4 artikuluak jasotako konpromisoa bete ahal izateko.\n7- Neurri horiek denak erakunde autonomoetan, enpresa erakunde publikoetan, baltzu publikoetan eta mendeko beste edozein entitatetan erabili ahal izango dira, nahiz eta erakunde horiek berek hartu beharko dituzten dagozkien neurriak.\n*1 (20/2012 Errege Lege Dekretuaren 2. artikuluko 4. atalak zera jartzen du:"Aparteko ordainsaria eta berariazko osagarriaren ordainsari gehigarriak edo ordainsari gehigarri baliokideak kentzearen ondoriozko diru kopuruak pentsio-planetara edo erretiroaren estaldura barne hartzen duten aseguru kolektiboko kontratuetara ekarpenak egiteko erabiliko dira geroko ekitaldietan; betiere 2/2012 Lege Organikoan, Aurrekontu Egonkortasunari eta Finantza Iraunkortasunari buruzkoan, ezarritakoa eta aurrekontuei buruzko legeetan erabakitakoa beteta.")


Erosi Parazitol Santander\nKapsulak Parazitol Santander\nEraginkorra droga aurka parasitoak Parazitol oraintxe da, droga erosteko eskuragarri Santander, Espainia. Kostua droga murriztua% 50, bere prezioa - €39. Eskaintza mugatua da eta baliozko bezero berriak.\nNola lortu kapsulak prezio onenean\nAprobetxatu gure eskaintza oso erraza da! Behar izanez gero kapsulak prezio onenean, bete eskaera-inprimakia web-orri ofiziala, besteak beste, Zure izena eta telefono zenbakia zehaztu eta zurekin ordena xehetasunak eta antolatu entrega helbidea langile salmenta Saila. Via ordu deitu Kudeatzailea enpresaren egiaztatzeko bidalketa helbidea. Ordainketa bakailao on partzelaren.\nNola erosi Santander Parazitol\nNekatuta aurre parasitoak? Gonbidapen gabeko gonbidatuak, behin eta berriro, neure burua gogorarazten? Parazitol - zenbaki bat tresna gorputzaren garbiketa, bertan segurtasunez eta eraginkortasunez suntsitu patogeno Zure gorputza. Web-orri ofiziala herrialde Espainia iragartzen salmenta ireki! Partekatzeko Parazitol! Gaur egun, ordena eta bat jasoko 50% deskontua. Droga saltzen da batekin entrega, eskaera bat jarri eta zain bidalketa postetxean zure eremu. Kostua entrega arabera postariak zure helbide ezberdina izan daiteke, beste hiri batzuetan.\nKapsulak erosteko Parazitol deskontua Santander, gure web-orri ofiziala. Ordena formularioa, bete eremuak izena eta telefono-zenbakia; beraz, langile harremanetan jarri ahal izango Duzu. Egin berehalako eskaera deskontua prezioa, eta barruan, 15 minutu izango Duzu dei Kudeatzailea berresteko eskaera. Eskatu ahal izango duzu hura zure galdera guztiak. Berretsi bidalketa helbidea. Ordaintzeko agindua bakarrik jaso ondoren lurzati hirian Santander. Azkar aprobetxatu aldeko baldintzak eta ordena produktua orain! Gaur egun bakarrik eskuratu ahal izango duzu droga eraginkorra aurka parasitoak Santander prezio bat €39.\nParazitol Las Palmas de Gran Canaria Parazitol Menorca\nParazitol Murtzian Parazitol Reusen\nParazitol San Sebastian Parazitol Santa Cruz de La Palma\nErabiltzen dugu, kontuan hartu behar da nire gorputza, beren jabetza eta batzuetan frustrating ikasteko izan dela bizitzera gonbidapen gabeko gonbidatuak. Zizareak gizakiak – ohikoena bat adibide, hala nola, gonbidapen gabeko "auzo"\nZein bitarteko eta nola kendu parasitoak etxean gorputzean: aholkuak\nParasito motak giza gorputzean, infekzio bideak. Zizareen sintomak eta seinaleak. Parasitoak kentzeko eta hauen erabilera bide eraginkorrak.\nParasitoak gizakiaren larruazalpean: motak, sintomak, gaixotasunak\nParasitoak gizakiaren larruazalpean: barietateak. Helmintoek, protozooek, intsektuek, akaroek eragindako larruazaleko gaixotasunak. Tratamendu gomendioak.\n25 Abuztu 2021\nOrdena Parazitol Santander % 50 bakoitza


Irekia Eusko Jaurlaritza - Gobierno Vasco :: EHAA xedapena 201501754\nAldizkariaren data: 2015-04-17 Aldizkari honetan argitaratua: 2015071\nIRAGARKIA, Akitaniaren eta Euskadiren arteko mugaz gaindiko lankidetza-proiektuetarako 2015eko deialdiari buruzkoa (lehen saioa).\nGaiak: LAGUNTZAK; AKITANIA-EUSKADI LANKIDETZA; ESKUALDEARTEKO LANKIDETZA; DEIALDIA\nOrgano emailea: AKITANIA-EUSKADI EUROESKUALDEAREN LLET\nXedapenaren data: 2015-04-10\nHurrenkenaren zenbakia: 201501754\nAkitaniaren eta Euskadiren arteko mugaz gaindiko lankidetza-proiektuetarako 2015eko ekitaldirako diru-laguntzen deialdia egiten da. Informazio gehiago: http://www.aquitaine-euskadi.eu\nHendaia, 2015eko apirilaren 10a.\nAkitania-Euskadi LLET Euroeskualdeko zuzendaria,


Ogasunak aste honetan hasiko du PFEZren lehen itzulketa azkarrak ordaintzen | Consumer\nOgasunak aste honetan hasiko du PFEZren lehen itzulketa azkarrak ordaintzen\nMaiatzaren 31 baino lehen ordainduko zaizkie itzulketak gorabeherarik ez dutenei.\nErrenta aitorpenaren lehen itzulketa azkarrak aste honetan ordainduko dira, Zerga Agentziak jakinarazi duenez. Ogasunak, zergadunaren datu fiskalen arabera, bidezkoa bada, itzulketa kalkulatzen du eta herritarrak kontsignatutako kontuan sartzen da. Maiatzaren 31 baino lehen ordainduko dira itzulketak, gorabeherarik ez badute.\nModalitate honetan sartzen ahal dira zergadunen lanaren etekin osoak urtean 22.000 eurotik gorakoak ez badira, ordaintzaile bakar batenak badira edo bigarrenaren eta hurrengoen batura 1.000 eurotik gorakoa ez bada.\nUrteko diru-sarrerak 8.000 eurotik gorakoak direnean aitortu behar da, eta hainbat ordaintzailek bigarren ordaintzaileari edo ondokoei 1.000 euro baino gehiago jasotzen dituztenean, ezkontidearen konpentsazio-pentsioak edo urteko mantenu-sariak jasotzen direnean (ez dira sartzen gurasoek epailearen erabakiz emandakoak), edo ordaintzaileak atxiki behar ez dituenean.\nGainera, itzulketa azkarra eskatu ahal izateko, atxikipenari lotutako kapital higigarriaren etekin osoek eta ondare-irabaziek ezin dute urtean 1.600 euro baino gehiago izan; eta Altxorraren Letren etekinek, ondasun higiezin bakar batetik egotzitako higiezin-errentek eta babes ofizialeko etxebizitzak edo prezio tasatua erosteko diru-laguntzek ez dute urtean 1.000 euroko muga gainditzen.\nItzulketa azkarra 104 ereduaren bidez eska daiteke. Bertan, datu pertsonalak eta familiarrak, ohiko etxebizitzaren katastroko erreferentzia-zenbakia, zerga-esleipena (Elizaren, helburu sozialen edo bien laukitxoa markatuz) eta itzulketa ordaintzeko kontu korrontea jartzen dira. Eredu hori Internet bidez (www.agenciatributaria.es) aurkez daiteke, sinadura elektronikoaren ziurtagiriarekin, postaz (30.000 atala) edo Zerga Agentziaren bulegoetan.\nerrenta IRPF-eu itzulketak